text:
Inteko Ishinga Amategeko, 25 Kamena 2015
Mwaramutse neza mwese,
Ndagira ngo mpere ku bayobozi b’Ikirenga b’Igihugu cyacu,
Namwe mwese muri hano mu Nteko,
Mbashimira imirimo ifitiye igihugu no kuba twahuriye hano kugira ngo dusoze uyu muhango wo kwakira abagiye mu myanya, bafite inshingano zitandukanye zo gukorera Abanyarwanda.
Ndagira ngo rero mbwire abo bayobozi ko twishimiye indahiro yanyu no kwitanga kwanyu n’ubushake mufite bwo gukorera igihugu cyacu ubwo sinshidikanya ko ibyo mwarahiriye muzabyubahiriza uko bikwiye.
Ndagira ngo mbasezeranye ko, ni ibisanzwe, abo musanze bazafatanya namwe kugira ngo mwuzuzanye muri iyo mikorere myiza uko tubibatezeho.
Ndagira ngo nibutse ko muri izo ndahiro, ibyo twemeje gukorera igihugu cyacu, bitari ugukora nk’abapagasi. Ntabwo umuntu azinduka mu gitondo ngo ajye ku kazi gusa, imashini cyangwa umuntu yandike ko yahageze, isaha iyi niyi, n’iyo umuntu yagera ku kazi ntagire icyo akora, ariko wahagereye igihe ukaza gutahira igihe. Birashoboka ko abantu bakora batyo rimwe na rimwe, mu bapagasi hari abakora batyo, ariko ngira ngo icyo tubatezeho ari mwe murahiye uyu munsi n’abandi barahiye ikindi gihe, ni ugukorera nk’abantu bikorera. Ni ugukora abantu batekereza abo dukorera, igihugu cyacu, icyo turi cyo, ucyo dushaka kuba cyo, tukagikorera. Abanyarwanda n’u Rwanda tukabaho neza nk’uko bikwiye, nk’uko abandi bantu ku isi babyifuza.
Mpereye kuri ibyo rero, uko abantu bashaka kuba, barakuba. Iyo ushaka kugera ku byiza, ubigeraho. Iyo ushaka kunyura inzira zoroshye cyangwa ngufi, ari cyo utekereza ntumenye gutanga igikomeye kugira ngo ugere iyo ujya ni yo cyaba gisaba kunyura mu nzira igoye, iyo utabikoze ntugerayo.
Ni uguhitamo rero, kandi ngira ngo n’ubundi twahisemo, ni ukubisubiramo gusa. Guhitamo ntawe uguhitiyemo, iyo utiyubashye ntawe uzakubaha, nta na rimwe. Usibye ko n’iyo wiyubaha, haba hari abatakubaha, ariko ibyo ntacyo bitwaye. Ikindi cy’icyo turi cyo. Dushaka kuba cyo, ndibwira ko atari n’ikintu cyacu, cy’Abanyarwanda. Abandi bo, babigezeho. Twebwe nk’Abanyarwanda cyangwa nk’Abanyafurika, turacyari mu nzira yo gushaka kuba icyo dushaka kuba cyo. Ni inzira ndende, buri munsi twibutswa ko ari inzira ndende, ndetse bamwe bagacika intege. Bakagwa ku ruhande rw’inzira, bakava mu urugendo, bagategereza undi wabagoboka, wabagira icyo ashaka ko baba cyo, kurusha kugira icyo bo ubwabo bashaka kuba cyo. Iyo utekereza gutyo, icyo nicyo ubona. Hari abaguhagurutsa, bakakugira icyo bashaka ko ubacyo. Icyo bashaka nicyo bakugira cyo. Ntabwo bashobora kwemera ko uba icyo ushaka kuba cyo. Abayobozi muri hano, ibi nibyo navugaga igihe navugaga ibyo gukora nk’abapagasi. Ikibihindura ni ugukora cyane, gukora ibikomeye bituma dushobora guhitamo icyo dushaka kuba cyo aho kugirango abandi baduhitiremo.
Icyo mvugira ibi, ni ibiri kuba ubu. Ubu tuvugana, hari ibiri kuba muri uru rugamba turwana rwo kwihitiramo icyo dushaka kuba cyo, aho kugirango abe ari undi uza kuduhitiramo icyo ashaka ko tuba cyo. Ibirimo kuba, ntabwo aribyo byonyine ariko bitwibutsa uburyo uru rugendo turimo rwo kwihitiramo icyo dushaka, kwihitiramo abo dushaka kuba bo, kwihitiramo ahazaza hacu uko tubishaka, rukomeye
Dufite umwe mu bayobozi bakuru bacu, umuyobozi w’Urwego rw’igihugu rushinzwe iperereza, umujenerali akaba n’umwe mu barwaniye ubwigenge ndetse no kubohora igihugu cyacyu kugeza uko kimeze ubu, akaba ndetse anakomeje kurwana mu rugamba rugana ku kuba abo dushaka kubabo. Yafatiwe I London arafungwa, kandi ari umuyobozi wari ugiye gukora ibijyanye n’inshingano ze, afungwa agiye kurira indege agaruka mu Rwanda. Ibyo bimaze kuba twabwiweko ifatwa rye ryari ryasabwe na Esipanye, ikindi gihugu. Byatangiye ari U Bwongereza, hanyuma bigera kuri Esipanyi, kuko ngo uyu muyobozi ashakishwa na Esipanyi “ku byaha” ngo yaba yarakoze.
Twanabwiweko U Bwongereza bufite inshingano buhabwa n’amategeko zo kohereza uyu muntu muri Esipanye. Ntibigeze banareba ibimenyetso, ntacyo bibabwiye kumufata uko biboneye, ikibashishikaje ni ukumutanga. Ngo ni inshingano bahabwa n’amategeko. Kuriya ni ukubogama. Inshingano zitangwa n’amategeko zirabogama kuko U Bwongereza bwiyibagije ko bufite izindi nshingano. Izo nshingano ni uko: Uyu ari umuyobozi mu gihugu cy’U Rwanda, igihugu gifite abaturaga biyubaha, bativanga mu by’abandi, abaturage bashaka kwihitiramo icyo bashaka kuba cyo. Atari U Bwongereza, atari U Bufaransa, atari Esipanye ibahitiyemo. Ibi ntibizigera bibaho.
Kugenda bagafata umuyobozi mu by’umutekano ku muhanda nkuko wafanda abandi bakozi b’ibibi bose! Kuri bo, nta nshingano badufitiye nk’u Rwanda, nk’umuyobozi muri iki gihugu, umuntu ufite ubudahangarwa; kuberako hari izi nshingano zindi bafitiye Spain.
Ariko nimugerageze murebe kure muri iki kibazo. Mbere na mbere byatangiye ari U Bufaransa, hakurikiraho Esipanye none haje U Bwongereza. Sinzi uzakurikiraho. Abo bose baba bagamije kudutesha umwanya, kudutesha umutwe, kwerekana agasuzuguro bafitiye u Rwanda ndetse na Afurika muri rusange. Aka ni agasuzuguro gakabije. Ibyo muri Afurika, ibyo mu Rwanda ntaho biri na hamwe mu byo batekerezaho iyo bagiye gufata umwanzuro cyangwa se gukora amahitamo runaka. Ntabwo ari ubwa mbere, nta nubwo ari ubwa nyuma.
Ibyo byose bigira ingaruka zo guhungabanya no kugaragaza imigambi mibisha bafite ku Rwanda n’Abanyafurika, ku bwabo ibyo aribyo byose kuri Afurika cyangwa ku Rwanda ntaho bigaragara iyo bigeze ku guhitamo. Ibi si ubwa mbere kandi si n’ubwa nyuma, ibyo ndabizi.
Ariko ikiremwa muntu gishyira mu gaciro, Umunyarwanda ushyira mu gaciro, Umunyafurika ushyira mu gaciro, cyangwa se undi muntu ushyira mu gaciro wo muri biriya bihugu ntiyakwemera ibintu nkibi, ntibishoboka, ntibishoboka na mba.
Rimwe na rimwe mba numva nta byumva, ariko reka mbivuge muri ubu buryo: ntekereza ko ari byiza, mba numva nezerewe kuko byose biba kuri twebwe Abanyarwanda. Wenda biramutse bibaye ahandi hantu byahita birangira, ariko hano biba ku Banyakuri, Abanyakuri biyemeje guhaguruka kandi bazahora baharanira kurwanya ibi.
Nishimira ko bariya bantu aritwe bahitamo gukorera ibi, bahitamo u Rwanda ngo rukorerwe ibi kandi twiteguye kubikora mu nzira zitandukanye. Nta mbaraga z’ubutunzi, imbaraga za gisirikare, ikoranabuhanga cyangwa se izindi biriya bihugu byiratana.
Ariko dufite ikintu kimwe cyangwa ibintu bitandukanye. Dufite imbaraga z’umutima, dufite imbaraga zo kudateshwa agaciro, dufite imbaraga ziterwa n’uburakari bwo guheranwa n’agasuzuguro, imbaraga ziterwa no gutukwa, imbaraga zituruka mu burakari bwo gukubitwa ku bikuta; kuko iyo ibyo bibaye, ukaba nta kintu usigaranye wubakira kuri izo mbaraga z’umutima ukagaruka wuzuye imbaraga.
Dufite imbaraga zo kudatsimburwa. Dufite imbaraga zituruka mu gahinda twatewe n’amateka yari agamije kudusiba ku isi ariko bikananirana. Abagerageje cyangwa abari inyuma ya Jenoside yabaye hano mu Rwanda, ntibabigezeho kuko batashakaga kubigeraho cyangwa kuko bahinduye ibitekerezo cyangwa se bashatse kutugiririra impuhwe; ahubwo bananiwe kubigeraho, rero ubwo batabigezeho ntibazigera babigeraho. Uyu munsi sibwo bazabigeraho.
Abantu bashobora kumva ko bashobora kuduca intege ariko ntibateze kubigeraho, turi abantu bihaye agaciro, abantu bafite imbaraga zo kutemera akarengane gakabije gutya.
Nkunda gusoma ibiterezo bitandukanye ku mbuga nkoranyambaga, nkasoma ibintu nkekako ari iby’Abanyafurika b’imburamukoro zihabwa agaciro zidakwiye zandika ifungwa rya Karenzi rikwiye kuko igihe kigeze ngo ubutabera butangwe, bakavuga ngo ubwo abacitse ku icumu bahawe ubutabera igihe kirageze ngo n’abandi bahabwe ubutabera.
Bavuga ko abakorewe Jenoside bahawe ubutabera, ubu ari igihe cyo guha abandi ubutabera. Icyo ntekereza kuru ibi, amateka y’igihugu cyanjye ari nacyo cyanyu atari amateka dusoma mu bitabo. Ni amateka twabayemo. Mu mutwe naratekereje nti, oh, ni ukuvuga ko abakorewe Jenoside ubu bamaze kurenganurwa! Ariko se abo bacitse ku icumu, abo bantu bahigwaga muri Jenoside, mbere y’uko Jenoside iba….ese abo bantu turi kuvuga baratekerezaga bati, oh, mureke Jenoside ibe noneho nyuma tuzahabwe ubutabera! Mu y’andi magambo, ntacyo byari bitwaye kubura abantu miliyoni imwe mu gihe nyuma hari kuboneka igisa n’ubutabera. Uyu muntu ukorera umuryango uharanira uburenganzira bwa muntu (HRW) wabivuze ashobora kuba yari yataye umutwe. Ntabwo twigeze dukenera Jenoside mu Rwanda. Niba hari abandi bantu ayishakira, nabitange nk’ inama. Ntitwigeze dushaka, muri ibyo byombi, ni nk’aho Abanyarwanda bahisemo ubutabera nyuma Jenoside ikaza mu gihugu cyabo . Ese ubundi bamaze guhabwa ubutabera?
Iminsi yose, baba bari ahantu hose, bashakisha, bahiga abantu mu by’ukuri barwanye, batanze ubuzima bwabo kugira ngo bahagarike Jenoside, ahubwo bagakingira ikibaba ndetse bakumva bishimiye kwifatanya n’abantu bayikoze. Barabikora. Iyo mirwa mikuru yuzuyemo abantu bakoze Jenoside mu Rwanda. Niba uri kuvuga ko abayihagaritse bagomba gukurikiranwa kubera bayihagaritse, cyangwa ku bw’amakosa ashobora kuba yarakozwe n’abantu bamwe muri icyo gihe, noneho ukabiha uburemere bumwe na Jenoside, aho navuga ko biterwa no kuba hari ibyo uha agaciro ibindi ukabikima. Ese kuki badasubiza amaso inyuma gato mu mateka yabo? Noneho, wasanga ayo mateka ashobora kuba yari kubigisha ko bashyikiriza ubutabera abahagaritse abakoze Jenoside y’abayahudi. I Nuremberg, bashobora kuba bari gucira imanza ibihugu byishyize hamwe bikarwanya igihugu cyakoze iyo jenoside n’abo bari bafatanyije mu gihe cy’intambara ya kabiri y’isi (Allied Forces), bashobora kuba bari gushinja ndetse bagacira imanza abarwanyije Abanazi. Kuki se bitabaye? Ni ukubera ko biterekeye Afurika.
Uyu munsi rero, izi nkuru zose mwumva, ndetse n’ibyo bo batajya bavuga, byinshi. Espanye irashaka umuntu wo mu Rwada, imushakira icyo ari cyo cyose. Espanye ntiyigeze isaba u Rwanda gushyikiriza abantu ubutabera cyangwa ngo irusabe ko baganira ku bintu ibyo ari byo byose bakeneye ko twaganira byerekeye ibyo bafite mu mutwe bijyanye n’ubutabera. Ahubwo inshuro nyinshi usanga ari u Rwanda rwagiye muri Espanye rukababaza ruti “Ni ikihe kibazo gihari?” Oya, ni nk’aho ntacyo bagomba kuvuga, bakazategereza ko hari umuntu ujya hanze, cyangwa baremye izi manza mu by’ukuri kugira ngo babangamire abantu mu gihe bashaka kujya aho ari ho hose gukora gahunda zabo.
Ariko nkuko twicaye hano, bacamanza turi kumwe n’abandi, bamwe muri mwe barahiye uyu munsi, mwambwira, abantu bahugukiwe ibintu bijyanye n’amategeko, nkeneye kumva igihe amategeko y’ibihugu nk’iki cyacu cyangwa iby’abandi aba aciriritse cyane agakorera munsi cyane y’ibindi bihugu ku rwego ibihugu byacu byavuga biti Oya…kugeza aho ibyo bihugu bivuga ngo “ dore! turatekereza ko umuntu runaka yakoze ikintu runaka mu gihugu cyanyu, turamushaka hano ngo abibazwe”. Ndetse bikagera aho ibyemezo nk’ibi bifatwa n’abacamanza bo ku rwego rw’umudugudu. Abacamanza bo ku rwego rw’umudugudu. Imidugudu nk’iyi y’iwacu. Maze abo bacamanza bikorera kugiti cyabo bakiha ububasha bwo guhamagaza abantu babwira ibihugu ngo turashaka minisitiri wanyu. [Batunga abantu intoki]. Ibi bifite icyo bivuze. Bifite icyo bivuze.
Iki kibazo twakiganiriyeho ubushize mu nama y’abakuru b’ibibugu na za Guverinoma z’ Uburayi na Afurika. Iki kibazo kandi cyaganiriweho mu nama ya Afurika yunze ubumwe. Ariko buri gihe bahitamo kukibika kuko bashaka ko ibintu nk’ ibi bihora bigaruka iteka. Ibi rero ni amateka ahora yisubiramo mu buryo butandukanye. Ni ugukomeza k’ ubucakara, ubukoroni, agasuzuguro, gusumbanisha abantu, kuburyo ubwira umunyafurika umutunga urutoki uti “mwebwe mwagenewe kuba hariya”. Ntitukiri abanyafurika bagenewe kuba aho.
Icyakora hari abanyafurika bakiri aho. Ndetse bari muri twe. Turicarana, tugasangira tukabana. Aba rero nibo banya Afurika batoranywa n’ibyo bihugu kuberako usanga amaherezo bakorera inyungu z’ibyo bihugu. Urugero rumwe rufatika ndetse rujyanye n’iki kibazo, dufite abanyarwanda baba hanze bahunze ku mpamvu zabo bwite bakavuga ko hari ibyo bahunze bitandukanye.
Ariko bose usanga bafite ibyo bashinjwa hano bagomba kubazwa. Nta n’umwe muri bo udafite ibyo ashinjwa hano. Birahari mu nyandiko. Bamwe mbere yo guhunga bakoraga mu nzego z’igisirikare kandi bakoze ibyaha bitandukanye. Abandi bakoze mu myanya namwe muzi.
Umwe muri bo yakoraga mu biro byanjye. Ndetse ikintu kimwe rukumbi avuga abantu bagomba gutekerezaho by’umwihariko igihe ntandi makuru ahagije bafite – Ikintu kimwe agira yirata ni uko yakoze mu biro byanjye. Ni icyo cyonyine ntakindi. Nyuma yaje guhunga inshuro ebyiri.
Bwambere yivanye mu kazi aragenda nyuma asabye imbabazi ngo agaruke gukora turamwemerera aragaruka akora igihe runaka nyuma akora andi makosa arongera arahunga. Ariko iyo ari aho hanze – ndavuga uyu muntu witwa Himbara – mujya mumwumva buri munsi haba n’ejo hashize ndetse n’ikindi gihe cyose aba avuga kuri radiyo kuri iki bibazo.
Mu by’ukuri aba nibo bantu ibi bihugu bibona ko ari ingenzi ku buryo bafatanya. Muzi impamvu? Imwe muri zo namwe mwabonye ni filimi ya BBC yise “inkuru itaravuzwe” Oya! Ibyo bavuga si “inkuru itaravuzwe”.
Inkuru itaravuzwe ni ikihishe inyuma y’iriya filimi. Inkuru itaravuzwe ni uko ibi bihugu n’abo bantu babyihishe inyuma bashaka kugoreka amateka y’ u Rwanda bakavuga nkana ibihabanye n’ukuri kw’ibyabaye mu Rwanda kandi bagizemo uruhare rufatika.
Bashaka rero guhishira uruhare rwabo bavuga ngo “ urabona, ntabwo ari twe. Izi za njiji z’abanya Afurika bicana. Jenoside; Oya ni ugusubiranamo hagati y’abahutu n’abatutsi, kandi ibi ni ibintu bisanzwe muri Afurika, ni ibintu bisanzwe mu Rwanda. Aba birabura basanzwe basubiranamo bakicana. Ni ibintu bisanzwe, twebwe nta ruhare na busa tubifitemo”.
Ibyo babikora kugirango bagumane ububasha bihaye bwo gutegekesha igitugu abanya Afurika. “Yee. Rwose Ntabwo ari twe! Twe turi abantu bo ku rwego rwo hejuru ndiduhwanye na bariya bantu. Rero ntidushobora…”
Ariko mu by’ukuri birengagiza ikosa rimwe rikomeye bakora. Nigute wakwiyubakira ikizere nyamara ukorana n’abantu b’inkozi z’ibibi? Aribo baguha amakuru, ari bo bajyanama bawe, maze nawe ukabahagarararaho uti aba ni abantu abantu bubaha demokarasi n’uburenganzira bwa muntu, ngo baduhungiyeho, leta mu Rwanda yari igiye kubica. Kubica?
Twahindutse abicanyi ryari se? Abo nyine ubwabo bishe abantu benshi kurusha nabo bavuga ko Abanyafurika baba barishe. Mu bo bishe, bishemo abanyafurika. Amamiliyoni y’Abanyafurika.
Ni gute? Ni gute duhinduka abicanyi? Ni gute dutanga ubuzima bwacu ngo dukize igihugu cyacu n’abantu bacu bikarangira turi abicanyi, ngo kuko ufitanye ubucuti n’aba bantu basaze, ahubwo b’abanyabyaha, mu gihugu cyawe ukabakoresha nk’abatangabuhamya ukavuga ngo ariko bano bafite ibimenyetso byizewe ko kanaka na kanaka yakoze ibi, ukoresha abanyabyaha!
Ni gute ukura ishema mu kunga ubucuti n’abanyabyaha? Aba Banyarwanda bakoresha, mu by’ukuri n’abo bagiriye inama abo bataye Karenzi muri yombi ni abanyabyaha hano, umwe muri bo … Umwe muri bo ngo ubu afite ubwenegihugu bubiri. Ni umwongereza akaba n’umunyarwanda, abantu bamubona kuri twitter buri munsi, uyu nguyu yitwa René Mugenzi.
Ni gute ashaka kugira uruhare rudasanzwe rwa politiki mu Bwongereza ndetse no mu Rwanda mu gihe kimwe, bizamugora. Ariko hari undi mugome wahunze igisirikare cyacu, umunyabyaha witwa Marara.
Baragendagenda bakabwira polisi ko Umukuru w’Umutekano mu Rwanda yaje ahari, ngo none barumva bafite impungenge, kuko ngo azabica. OK tuzamugeraho. Ibyo ni bimwe mu byabaye. Kuko uyu mugabo Karenzi yahise atabwa muri yombi nyuma y’aho iminsi ine. Mu by’ukuri ntitwamenye ko aba bantu badufitiye agasuzuguro kugeza aha ariko bo bari babizi.
Bari bamaze kubyandika, abakurikirana amakuru ku mbuga nkoranyambaga muri mwe, aba ba Rene Mugenzi, Marara na bamwe mu nshuti zabo z’abanyamahanga batuye muri Kanada n’undi muri Leta zunze ubumwe z’Amerika
Bari barabyanditse kera bavuga ibijyanye n’ifatwa ry’uyu mugabo taliki 17 Kamena. Bihuriranye n’igihe twabwiwe ko manda zisaba gushyikirizwa ubutabera mu kindi gihugu zavuye muri Espanye. Twe twamenye amakuru ari uko ahagaritswe.
Aba bantu bamaze gushyiraho mu bitekerezo byabo leta y’u Rwanda ikora ku buryo abo bakorana aribo bagena ibigomba kutubaho. Ibi biteye isoni. Ibi birakabije cyane. Ibi bishoboka gute?
Nk’uko nabivuze ubushize, umuntu avuga ngo turi inshuti cyane, tunatera n’inkunga iterambere ryanyu, kandi tunashima n’intambwe mutera. Ariko se utera inkunga iterambere ryanjye ariko ukabifatanya no kunyima icyubahiro n’agaciro byanjye? Umfasha kubwo kunsuzugura se? Ni cyo bivuze? Ushyigikiye iterambere ryanjye ariko nanone ukansuzugura. Ukanyereka agasuzuguro. Uru rugero rw’agasuzuguro rukabije kuba rwakwihanganirwa. Kumbwira ndo dore ngo ntabwo ukwiriye kuba nakwubaha pe.
Ibintu n’uko bimeze. Ubu ingingo bariho n’ugushyikiriza umuntu ubutabera bw’ikindi gihugu, ni gute iyi yaba ariyo ngingo yo kwigaho? Ushaka gushyikiriza uyu mu jenerali w’Umunyarwanda igihugu cya Espanye? Oya ahubwo no kumufata ntiwari ukwiye kuba waranamufashe. Nta shingiro na rimwe rihari ryemererera uwo ari wese guhagarika Umukuru w’iperereza ryacu icyaba cyabaye icyo ari cyo cyose.
Ngo ubutabera? ubutabera bufite inzira bwubahiriza, kandi nayo yubahiriza amabwiriza amwe namwe. Ubwo rero ntacyo navugana namwe, siniyumvisha ishingiro ryanyu iyo muvuga ibijyanye no kumushyikiriza ubutabera bw’ahandi? Hehe se? Espanye cyangwa n’ikindi gihugu ni burenganzira ki bifite muri iki kibazo, kuburanisha u Rwanda, kuburanisha Ukuriye Ubutasi?
Gufata umuyobozi w’urwego rw’ubutasi. Ni ubuhe burenganzira iki gihugu gifite cyo kumuta muri yombi muri ubu buryo? Tuvuge no kuri iri yoherezwa. Nta na kimwe muri ibi bibiri cyangwa se ibirenga gifite ishingiro, nta kindi kitari ubwibone no kubohera abantu mu gasuzuguro. Ibyo nibyo bashingiraho, ibyo rwose kuri bo birahagije. None, niba abantu bavuga itegeko bakanavuga ko baryubaha, ntushobora gufata umuntu utya. Niba ari uku abanyafurika bakwiye gufatwa -nimwibaze dufashe umwe mu bayobozi babo, ku mpamvu iyo ariyo yose niyo yaba ifite ishingiro- hari uwabitekereza?
Ni ikintu gishobora gutekezerwa? Muzi icyakurikiraho. Ariko ku banyafurika biroroshye cyane. Ntekereza ko bamwibeshyeho, murabizi, ku birebana n’iki kibazo cy’abimukira, aba benewacu barohama mu nyanjya ya mediterane, aba bavandimwe, bashiki bacu ndetse n’abana bacu. Uko bafata icyo kibazo, niko bafata umuminisitiri w’umunyafurika, umuyobozi w’urwego rw’ubutasi. Bashobora kuba rwose ari cyo bamufatiye. Uyu mwimukira, arashaka iki aha? Bazi neza uburyo yakoranye nabo, yakoranye nabo mu bintu byinshi kandi bikomeye. Nguku uko bahinduka.
Ariko nibyo, mu duce tumwe na tumwe, abanyafurika n’abirabura bahindutse abo kwitorezaho kurasa. Bahindutse intego bitorezaho. Murabizi ko iyo abantu bari kwitoza kurasa baba bafite ibikinisho bikozwe mu mpapuro cyangwa mu bindi. Bararasa bagahamya cyangwa bagahusha. Nuko byatugendekeye, abanyafurika n’abirabura muri rusange twabaye intego zitorezwaho kurasa n’abantu bishimisha, uko bashatse kwiga kurasa batwitorezaho. Ngiyo intera bigezeho.
Bashaka gukomeza guha agaciro abanyafurika batacyubahwa n’abanyafurika bagenzi babo bamwe navugaga, ni inkozi z’ibibi n’ibirara ndavuga ba Himbara n’abaterankunga babo. Hari umugabo wahoze ari umucuruzi inaha witwa Rujugiro, twasanze ari we wateye inkunga ikiganiro Himbara yagiriye mu kindi gihugu cy’inshuti. Himbara agaragara avuga ku Rwanda… mushobora gutekereza ibi? Kuki batahamagaye umwe muri mwe ngo agende avuge.
Kuki batumiye Himbara? Kuko afite inkuru mbi yatuvugaho. Ni byiza niba hari inkuru mbi yo kutuvugaho, tuzabyimenyera. Nta nshingano ufite zo kunyitaho, ntugomba no gukurikirana inkuru yanjye mbi. Sinita ku nkuru yawe mbi. Niba hari ikosa rihari, niba hariho ikintu gikwiye gutunganywa kandi kizahora ari icyo gukosorwa bidasubirwaho, tugomba kuba abantu babasha kubona icyo kintu kandi tukamenya uburyo dutunganya ibikwiriye gukosorwa.
Ariko ku wundi muntu gushaka guhindura ukuri ikibi cyaba cyahishiriwe, ntabwo ari uburyo bwo gukora.Ariko nanone ndatekerezeho ko ubu buryo bamaze kumenyera kubukoresha, gusubira inyuma kuri bo ntibishoboka. Buri munsi baryoherwa no gukomeza kubikora nubwo byaba ari bibi kuri twe, kandi biraturakaza buri munsi.
Turaza, abaminisitiri bakarahira, abacamanza, abadepite maze tugahita twigendera. Turagenda tugakora iki? Niba tudasesengura ngo tubyumve.Umuntu wese ushyira mu gaciro, buri munyarwanda wihesha agaciro, uwariwe wese. Ntiwakwemera ko abantu badukorera ibyo bashatse byose kuko babishoboye. Hoya, tuzakorana n’abantu kuko ari ikintu cyiza dukora. Kandi bagomba gukorana natwe, cyangwa bakadukorera ibyiza. Bitari kubera ko babishoboye.
Tuzakorana n’abandi dukore ibikwiye kuko ariko bigomba kugenda. Nabo kandi bakagombye kudukorera ibikwiye, ntibaduhohotere baduhora ubusa gusa kuberako babifitiye ubushobozi. Ubwo rero tugomba gutuza, tukirinda kurakara, kuko wishinze uburakari, hari igihe byagutera gukora amakosa. Rwose, mukomeze mutuze, nanjye nagerageje nubwo bitanyoroheye ariko birakenewe kugirango umuntu abashe gukora ibikenewe. Gutuza muri ibi bihe ni ngombwa cyane.Naho ubundi uburakari abantu bamwe bagutera kubera ibyo badukorera byatuma bamwe muri twe dusara. Ariko ibyo ntibivuga ko twakwemera amakosa abonetse yose yadukorerwa.
Icyo nabizeza cyo nuko ukuri kuzashyira kukajya ahagaragara, niyo byafata igihe ariko birashyira bikagaragara.
Ubuzima twabayeho bwatwigishije kwihangana. Ni ngombwa rero ko twihangana tugategereza ko ibibazo bicyemuka ariko ntibivuze ko ntacyo twakora mu gihe turindiriye. Icyo umuntu akora igihe ategereje nacyo gifite icyo cyivuze. Ntimwicare rero murindiriye gusa, mwihanganye, nimugire icyo mukora hagati aho.
Izi ntambara mubona zimaze igihe, zisaba kwihangana no gutegereza utuje kandi utekereza cyane kandi ukora ibikorwa byangombwa. Cyane cyane bisaba kuba ufite umutima utuje kandi ukaguma wemye utajegajega.
Uwatwiyenzaho wese agomba kumenya ko twiteguye gufata umwanya ucyenewe wose, ubwo namwe ndumva nabaha umwanya wanyu mukajya gutekereza ku ruhande rwanyu , mugatekereza ibyateza igihugu cyacu imbere nubwo tudahemwa guhura n’ibibazo bitudindiza.
Murakoze cyane.


c: text/html

text:
Ishingiro Ltd uruganda rwa mbere mu Rwanda rukora ibikomoka ku ifarini rugashyiramo amata.
Ishingiro ni uruganda rukorera mu Turere tubiri aritwo Kayonza, ndetse na Gasabo ariko ibyo bakora bikaba bicururizwa mu Ntara y’iburasirazuba no mu Mujyi wa Kigali, uru ruganda rukora ibintu bitandukanye bikomoka ku ifarini ariko bakibanda cyane ku bijyamo amata birimo imigati, biswi ndetse na za keke.
Umuyobozi mukuru w’uruganda Iyamuremye Nafutal avuga ko bamaze imyaka igera kuri 7 bakorera mu Ntara y’iburasirazuba mu Karere ka Kayonza naho mu Mujyi wa Kigali Akarere ka Gasabo bakaba bahamaze imyaka igera kuri 4.
Iyamuremye Nafutal avuga ko nubwo bamaze imyaka micye bakora bizwi na buri wese ariko afite inararibonye mu gukora ibikomoka ku ifarini kuberako abimazemo imyaka ikabakaba 22.
Agira ati:”ubundi maze imyaka 22 kuko natangiye kuva 1997, nkora ibikomoka ku ifarini natangiriye mu Murenge nkora amandazi nsanga gukomeza kubifatanya no guhinga ndetse no korora nahitamo kimwe, nibwo rero nahisemo gukomeza gukora imigati n’amandazi ndetse bituma ndushaho gushaka ubumenyi bwabyo kugirango nkore ibyo nzi neza”.
Iyamuremye akomeza avuga ko kuba amaze imyaka 22 muri uyu mwuga wo gukora ibikomoka ku ifarini aribyo bimuha umwihariko mu gukora ibintu bitandukanye ariko we agashyiramo amata.
Agira ati:”imigati n’ubundi isanzwe ihari mu gihugu,rero ishingiro kuza dukora imigati bisanzwe ntacyo twaba tuje gukora muri sosiyeti, twasanze abanyarwanda bazi amata icyo aricyo, ubwo gufata ingano ugashyiramo amata ntekereza ko ari indyo uba uhaye umunyarwanda yuzuye, ibyo akaba ari umwihariko wacu.”
Nubwo uru ruganda rukora ibintu bikunzwe na benshi mu gihugu ,umuyobozi warwo atangaza ko hakiri imbogamizi bagenda bahura nazo mu kazi kabo ko gukora ibikomoka ku ifarini.
Agira ati:”muri uyu mwuga wacu haracyarimo imbogamizi zitandukanye, twavuga izamuka ry’amashanyarazi cyangwa ibura ryayo, uburyo bwo gupfunyikamo ibyo dukora ,kuberako umugati ukenera ibiwupfunyikwamo byiza biwuha gukomezanya umwimerere wawo ariko mu byukuru biracyagoranye kubona ibyo twashyiramo imigati bituma irushaho kumara igihe kinini utarangirika.
Iyamuremye kandi agira inama abantu batandukanye cyane cyane abashaka gukora ibikomoka ku ifarini, aho yifashisha ikiranga uruganda ishingiro kivuga ko gutekereza neza no gukora neza aribwo butwari.
Agira ati:”iyo utekereje ntukore ntabwo ubona umusaruro , iyo ukoze utatekereje nabyo nuko nta musaruro ubona,niyo mpamvu ababirimo n’abifuza kubijyamo , intangiriro ni ukwicara ugatekereza ibyo ugomba gukora ufite intego ugatekereza icyo wifuza kugeraho naho wifuza kugera,ibi bizatuma ubona umusaruro wifuza”
Umuyobozi mukuru w’uruganda yatangaje ko mu rwego rwo kunoza no guha ubuziranenge umugati bakora ubu bashyize imbere ikoranabuhanga aho mu ruganda bakoresha imashini zitandukanye yaba ari izivanga ifarini mu gihe cyera hakoreshwaga intoki ndetse no kotsa umugati hamwe n’ibindi bakaba bakoresha amafuru y’umuriro agezweho ku rwego mpuzamahanga.
Umuyobozi Mukuru wa ‘ISHINGIRO Ltd, asoza , ashimira Leta y’u Rwanda ku bw’umutekano na gahunda yayo yo gukangurira abantu kwihangira umurimo .
Ati’’ Ndashima inzego za Leta zidahwema gukangurira ba rwiyemezamirimo kurangwa n’ubunyamwuga.mu kazi kabo,no gutunganya ibyiwabo (Made in Rwanda) kuko bizatuma igihugu gitera imbere kandi tugashima kuko ibikorwa byacu tubikora mu mutekano usesuye bityo tukarushaho kugira icyizere cy’ejo hazaza”
Yongera ko kuba hari ibikorwa remezo Leta ikomeza kwegereza abanyarwanda nabyo ari ari amahirwe yandi bafite bityo rero kuba igihugu cyakoze ibyo gisabwa barwiyemeza miro natwe tugomba gukora ibyo dusabwa harimo gukorana ubunyamwuga no gutanga imisoro ngo ibyo bikorwa bikomeze bibungwabungwe.
Byumwihariko mu Karere ka Gasabo mu murenge wa Rusororo I Kabuga uhasanga alimentation y’uruganda Ishingiro aho wahagura ibyo kurya byiza bitandukanye bitewe nicyo wifuza.
Mu rwego rwo kunezeza abakiriya uru ruganda Ishingiro rukorera gato (Gateau) ku bantu babyifuza bitewe nicyo bifuza ko yakorwa mo(iforomo), yaba yasohoka imeze nka Lap top , imodoka, inkoko uramutse uri umworozi w’inkoko n’ubundi buryo bwose waba wifuza, byose wabibona muri uru ruganda.
Biseruka jean d’amour/0785637480
7,389 total views, 3 views today

robotstxt: allowed

filter: keep


text:
Uko ikoranabuhanga rya ‘Urubuto’ rifasha ababyeyi gukurikirana imyigire y’umwana
Ababyeyi bakunze kugaragaza impungenge iyo bigeze mu gihe cyo kwishyura amafaranga y’ishuri y’umwana kuko bitwara iminsi no kugaragaza icyifuzo cyo gukurikirana imibereho yabo ku mashuri.
Ibi ntibikiri ikibazo kuko ushobora gukoresha Urubuto, uburyo bwemewe bukoreshwa n’ibigo bitandukanye mu kwishyura amafaranga y’ishuri ndetse no guhuza ababyeyi n’imibereho y’umwana ku ishuri hifashishijwe ikoranabuhanga.
Ikoranabuhanga ry’Urubuto ni igisubizo cyazanywe na BK TecHouse Ltd mu 2017 rigamije gufasha ibigo by’amashuri n’ababyeyi mu rwego rwo gukurikirana ubuzima bwa buri munsi bw’umwana.
Iri koranabuhanga kandi ryifashishwa n’ababyeyi ndetse n’abanyeshuri mu kwishyura amafaranga y’ishuri, gukurikirana ubuzima bwa buri munsi bw’umunyeshuri, rikanafasha umubyeyi gukurikirana imitsindire y’umwana.
Bimwe muri serivisi zikunze gukoreshwa z’urubuto n’ibigo by’amashuri zirimo imiyoborere y’amasomo, kugenzura ibirebana n’ubwitabire, kugenera ubutumwa kuri telefoni ababyeyi n’ikoreshwa rya email.
By’umwihariko muri iki gihe abanyeshuri bateganya gusubira ku mashuri mu itangira ry’umwaka mushya w’amashuri, ibigo bishobora kwifashisha Urubuto mu kwishyura amafaranga y’ishuri.
Ibi bifasha ababyeyi n’abana kugabanya umwanya batakazaga bagana ku mashami atandukanye y’amabanki kwishyura amafaranga y’ishuri ibintu bishobora no gutwara umwanya utari muto.
Ubu buryo bw’ikoranabuhanga kandi bufasha abantu b’ingeri zinyuranye kuko ushobora gukoresha n’uburyo bwo gukanda buzwi nka USSD Code *775#. Aho wakwemeza *775*1# mu gihe wishyura amafaranga y’ishuri abanza, n’ayisumbuye, *775*2# mu gihe wishyura ku mashuri makuru yigenga, ndetse na *775*5# ukishyura kuri Kaminuza y’u Rwanda.
Binyuze muri ubu buryo, amafaranga ashobora kuva kuri konti ya telefoni, cyangwa binyuze mu bindi bigo by’imari bifitanye imikoranire na BK TechHouse Ltd nka banki ya Kigali n’Umwalimu SACCO.
Ibigo by’amashuri na Kaminuza zitandukanye zo mu Rwanda bishobora gusaba kwiyandikisha mu gukoresha iri koranabuhanga rya Urubuto binyuze ku rubuga rwa internet rwa www.urubuto.rw.
BK TechHouse yifuza gukuraho ikoreshwa ry’amafaranga mu kwishyura amafaranga y’ishuri binyuze mu ikoranabuhanga rya Urubuto nk’uburyo bwihuta kandi bwizewe ndetse nta giciro ku bigo by’amashuri.
Ku bindi bisobanuro wahamagara kuri 7740 cyangwa ukohereza ubutumwa kuri Whatsapp +250787483946.
Ubu buryo bwatangijwe bwa ‘Urubuto Education System’ bwafashije ababyeyi gukurikirana uburezi bw’abana babo, bibereye mu rugo, kumenya imyitwarire y’umwana binyuze mu butumwa ababyeyi bahabwa.
Bunakoreshwa igihe umwana yahawe uruhushya, yagaruka yatinze na byo bikamenyekana, umubyeyi agahabwa ubutumwa bugufi, akaba ashobora kwandikira ikigo abaza uko byagenze.
Iryo koranabuhanga rinagera mu kumenyekanisha niba abana baje mu ishuri cyangwa bari mu kigo, ridasize niba abarimu bageze ku kazi ku gihe, kimwe n’ibirebana n’imari ku buryo umubyeyi amenya ibyo umwana akeneye hatabayeho ubundi buriganya.


text:
Ubukungu
RRA Yahaye Miliyoni 25 Frw Abacuruzi Bahombejwe n’Imitingito
Ikigo cy’Imisoro n’Amahoro (RRA) cyagobotse abacuruzi batanu bo mu Karere ka Rubavu, bagizweho ingaruka n’imitingito y’iruka ry’ikirunga cya Nyiragongo yangije ibicuruzwa byabo.
Ni abacuruzi batanu bishyura neza imisoro, aho buri umwe yahawe miliyoni 5 Frw ngo zifashishwe mu kuzahura ubucuruzi bwe.
Iki gikorwa cyabaye kuri uyu wa Gatanu, ubwo Komiseri Mukuru wa RRA Bizimana Ruganintwali Pascal yari mu Karere ka Rubavu.
Yavuze ko mu kwezi ko gushimira abasora, RRA yifatanya n’abanyarwanda bakeneye ubufasha, igikorwa kigamije gukomeza gufatanya kuzamura imibereho myiza.
Yashimiye abasora ndetse abasaba ubufatanye mu kwitabira ikoreshwa rya EBM no kurwanya magendu.
Akimanimpaye Therese uri mu bagobotswe, yavuze ko ubwo umutingito watangiraga muri Gicurasi, yari yabyaye ari mu bitaro, umugabo we na we arimo kumwitaho.
Yagize ati “Hangiritse byinshi bibarirwa muri miliyoni 5 Frw kuko umugabo yasanze urugi rwavuyemo n’amafaranga twari twacuruje yasanze bayatwaye, inkuta zaratigitaga ibirahure twari dufitemo bikameneka. Ubu bufasha duhawe, buratuma twongera igishoro kuko twacuruzaga ayo twagujije ugasanga umuntu ari gukorera mu gihombo.”
Umunyabanga nshingwabikorwa w’Intara y’Iburengerazuba, Uwambajemariya Florence, yashimye inkunga RRA yateye abacuruzi, avuga ko igiye gutuma barushaho gukora kinyamwuga bubahiriza amabwiriza ajyanye n’imisoro harimo no kwirinda magendu.
Guverineri w’Intara y’Iburengerazuba Habitegeko François yashimye iki gikorwa, ashishikariza abacuruzi ko “Nta gihombo kiba mu bunyangamugayo.”
Ibirori nyamukuru byo gushimira abasora ku rwego rw’igihugu bizizihirizwa mu Mujyi wa Kigali muri Intare Conference Arena, ku wa 19 Ugushyingo 2021.


text:
Korali Family of Singers bateguye igitaramo bitiriye ‘Umuryango Mwiza’
Video: Umumalayika w’Imana yabonetse mu mujyi wa Kigali akiza abafite ubumuga
Abaturage batuye mu mujyi wa Kigali, ahazwi nk’i Kabuga barahamya ko muri ako gace hagaragaye umumalayika w’Imana agatangira gukiza abafite ubumuga batandukanye ndetse akagenda anakora ibitangaza mu buryo butari bumwe. Uyu mu malayika w’Imana kandi ngo yanababwiye ibizaba mu minsi iri imbere nkuko abaturage babihamya muri video Nkundagospel dufitiye kopi.
Haragira Imana Faustin ni umwe mu baturage babonesheje malayika w’Imana ijisho ryabo nkuko yabiduhamirije agira ati:
” Burakeye mu gitondo saa kumi n’ebyiri na mirongo ine n’itanu , tugiye kubona tubona umuhungu w’umusore araje yambaye ishati isa n’umweru aba yuriye igiti atangira guhanura avuga ibizaba mu bihe biri imbere…abantu batangiye kumusuzugura bavuga ko ashobora kuba ari kumwe n’ibisambo ariko twebwe yahanura ukumva birashoboka, arangije nyuma yaho aba aratashye. Noneho ibintu yavugaga yatangiye saa 6:45 arangije saa 8:9 aravuga ati ubuhanuzi bwanjye burarangiye, burangiye saa mbiri n’iminota icyenda, turebye kuri telefoni dusanga koko nibyo.” Yakomeje ati:
” Twakomeje gatoya duhura n’uriya muhungu afite imbago arangije aramubwira ati mvura, undi aramubaza ati ufite kwizera? undi aramusubiza ati yego, nuko aramubwira ati rambika iyo mbago hasi utambuke, tugiye kubona tubona aratambutse…”
Byukusenge Bihoyiki ni umwe mu bari bafite ubumuga bakijijwe n’uwo mu malayika yadusobanuriye uko byagenze agira ati:
“Naherukaga guhagarara mu mwaka wa 2004, ubundi nakoraga akazi ko gusabiriza kubera ko nari mfite ubumuga ntashobora gukora akazi. Ukuguru kwari kwarahinamiranye ntabasha kugenda. Uyu munsi nagiye nicara aho nicaraga nk’ibisanzwe ndi gusaba ariko ikintu cyaje kuba igitangaza nuko umusore yanyuzeho agenda maze nkamusaba arambwira ati nta kintu mfite cy’amafaranga cyo kuguha, nta feza n’izahabu ariko ndaguha ibyo mfite mu izina rya Yesu haguruka mpita mpaguruka biremera…”
Si ubwambere humvikana ko malayika w’Imana yasuye u Rwanda dore ko na Bikira Mariya nawe yasuye u Rwanda, i Kibeho.


text:
Ohereza ikibazo kuri twe, sample yubusa irahari.
1.Iyi ni urukurikirane rw'uruhu rwa Vegan PU.Ibinyabuzima birimo karubone kuva 10% kugeza 100%, twita kandi uruhu rwa biobase.Nibikoresho byuruhu birambye kandi birimo ibikomoka ku nyamaswa.
2. Dufite icyemezo cya USDA kandi turashobora kuguha Tag Tag kubuntu kubuntu byerekana% Carbone ya Carbone.
3. Ibigize karubone ibinyabuzima birashobora gutegurwa.
4. Nibyiyumvo byoroshye kandi byoroshye.Ubuso bwacyo burangira nibisanzwe kandi biraryoshye.
5. Irwanya kwambara, irwanya amarira kandi idafite amazi.
6. Ikoreshwa cyane kumifuka ninkweto.
7. Umubyimba wacyo, ibara, imiterere, imyenda shingiro hamwe nubuso burangije byose birashobora gutegurwa ukurikije icyifuzo cyawe, harimo nibipimo byawe.


text:
Mu rwego rwo kunoza ibikorwa bikorwa n’abanyamwuga runaka iteka bigira imirongo bigenderaho ishyizweho n’urwego rubifitiye ububasha. Iyo mirongo ngenderwaho mu rurimi rw’icyongereza twayita “Policies”.
Umurongo ngenderwaho (Book Policy) uramutse ugiyeho byazatuma Uruganda rw’Igitabo rutera imbere, rurushaho kugira agaciro, rurushaho kugira discipline, rurushaho kugira uruhare mu kubaka ubukungu bw’u Rwanda.
Ibihugu byateye imbere byifashisha ibitabo mu gufata ibyemezo runaka bifite ingaruka nziza ku baturage babyo. Ibi bisobanuye ko iyo igitabo cyanditswe neza cyubaka igihugu ariko iyo cyanditswe nabi gisenya igihugu, kiyobya abantu, kica ejo hazaza.
Urugaga rw’Abanditsi mu Rwanda (Rwanda Writers Federation) mu nama y’Inteko rusange yayo, abanditsi bifuje ko hajyaho “Book Policy” kugira ngo bice akajagari n’imyandikire idasobanutse y’ibitabo bityo bifashe abanditsi kwandika ibitabo bibereye Intore z’u Rwanda bafite umurongo bagenderaho.
Rimwe na rimwe mu bitangazamakuru hajya hagaragara ibitabo byasohotse abasomyi bafiteho ibibazo cyanecyane iy’imyandikire yabyo n’imiterere yabyo ko biyobya abasomyi ndetse ntibiheshe isura nziza u Rwanda.
Abanditsi bahamya ko hagiyeho uwo murongo ugenga ibitabo (Book Policy) byafasha kubaka u Rwanda ndetse n’Afurika twifuza binyuze mu bitabo.
Abanditsi b’u Rwanda biyemeje kuba umusemburo w’impinduka nziza mu guteza imbere umuco wo kwandika no gusoma mu iterambere ry’u Rwanda bimakaza indangagaciro na Kirazira mu myandikire yabo.
Urugaga rw’Abanditsi mu Rwanda rurakangurira Abantu bose kugira uruhare rukomeye mu kwandikira u Rwanda, abagize Urugaga bahamya ko kuva u Rwanda rwava mu mwijima(Nyuma ya Jenoside yakorewe Abatutsi mu wa 1994), uyu munsi u Rwanda rwabonye umucyo ariyo mpamvu hari ibikorwa byinshi by’ubudasa bakwiriye kwandikaho.
Urugero: Urugamba rwo kubohora u Rwanda, Amateka ya Jenoside yakorewe Abatutsi, Ubudasa bw’u Rwanda (Home grown Solutions), Imiyoborere Mpinduramatwara ya Nyakubahwa Umutoza w’Ikirenga, Ubudasa bw’INKOTANYI mu kubaka u Rwanda, uburezi kuri bose, Ubwishingizi bubereye u Rwanda (Mutuelle de Sante), n’ibindi byinshi bihari byakwandikaho.
Iyo utanditse amateka aribagirana bikagira ingaruka kubazavuka ejo. Dukomeze kandi gukunda gusoma ibitabo kuko iyo usoma urunguka, utera Imbere, urwanya umwanzi w’ubujiji.
Ni byiza ko nk’Abanyafurika biyemeje kwihesha agaciro no kugahesha Afurika ko dukomeza kwibohora imigozi twaziritswe n’abakoroni.
Amasomero yacu (Libraries) ntakaburemo ibitabo birimo indangagaciro na Kirazira zo musingi wo kubaka u Rwanda twifuza.
Muri gahunda ya guverinoma (NST1-National Strategies for Transformation), mu kiciro cy’ubukungu (Economic Transformation) bigaragara ko igihugu kizagera ku bukungu bwifuzwa hashingiwe ku bumenyi (Economy based Knowledge) ubumenyi rero buva mu gusoma ibitabo. Ibyo bitabo rero bigomba kuba byujuje ubuziranenge (bifite policy ibigenga).
U Rwanda rwacu ni rwiza rwuje imisozi, ibiyaga n’ibirunga kandi ni ingobyi iduhetse dukwiriye rero guhora iteka tururata, turukunda, turwubaka ndetse by’akarusho tukandika ibitabo birurata.
HATEGEKIMANA Richard,
Perezida w’Urugaga rw’Abanditsi mu Rwanda,
E-mail: hategrich@gmail.com,
Tel:+250788304401.


text:
Impinduka: Vestine na Dorcas igitaramo cyabo amataliki yahindutse
Idini ryanjye nyakuri ni irihe?
Za resitora zihutisha serivisi ziradukurura, zitworohereza kwaka ifunguro mu buryo butunogeye turyifuzamo. Bamwe mu bateka icyayi, baduhitishamo ubwoko burenga ijana butandukanye bw’uburyohe n’amoko atandukanye y’ikawa. Ndetse n’iyo tugiye kugura amazu cyangwa amamodoka, dushobora kureba mo imwe ifite imideli n’imikorere yose twifuza. Ubu ntitukiri muri ya si ya shokora, vaniye, n’inkeri. Guhitamo ni ubwami! Ushobora kubona ikintu cyose wifuza, ukurikije ibyo ukunda n’ibyo ukeneye.
None uravuga iki ku byerekeye idini, wumva ko rikunyuze? Uravuga iki ku byerekeye idini ritagira icyo rinengwa, ritagira ibyo ribaza, kandi ryuzuyemo ibisabwa gukorwa n’ibitemewe gukorwa bibuza abantu kwisanzura? Ni aho nk’uko maze kubigaragaza. Ariko idini ni ikintu cyo guhitamo nk’uko bimeze, ku byerekeye uburyohe twifuzwa kuri ”ice-cream” urukoko bakonjesheje?
Hari amajwi menshi ahatanira kumvikana, none kuki Yesu ashyirwa hejuru, ibyo biravugwa na Muhammad cyangwa Confucius, Buddha, cyangwa Charles Taze Russell, cyangwa Joseph Smith? Usibye n’ibyo byose, inzira zose ntizijya mu ijuru? Muri rusange amadini yose ntameze kimwe? Ukuri ni uko amadini yose atajyana abayoboke bayo mu Ijuru, nkuko imihanda yose itajyana abagenzi muri Indiana.
Yesu ni we wenyine uvugana ubutware bw’Imana, kuko ari we wenyine wanesheje urupfu. Muhammad, Confucius, n’abandi, baracyaborera mu bituro byabo kugeza n’uyu munsi. Ariko Yesu, ku bw’ububasha Bwe, yasohotse mu gituro, iminsi itatu nyuma yo gupfa urw’agashinyaguro ku musaraba w’Abaroma. Umuntu wese ufite ububasha ku rupfu, tugomba kumwitaho. Umuntu wese ufite ububasha ku rupfu, tugomba kumutega amatwi.
Ibimenyetso bihamya kuzuka kwa Yesu ni simusiga. Mbere na mbere, hari abatangabuhamya barenga magana atanu, babonesheje amaso yabo kuzuka kwa Kristo! Abo ni abatangabuhamya benshi cyane Amajwi magana atanu ntashobora gucecekwa. Hari kandi ikibazo cy’igituro kirimo ubusa. Abanzi ba Yesu bagombye kuba barafunze abantu bose bavugaga kuzuka kwe, berekana umurambo We, umubiri waboze, ariko uwo murambo ntibari bawufite ngo bawerekane. Igituro cyarimo ubusa! Abigishwa be, baba baribye umurambo we se? Biragoye kwirengagiza igikorwa nka kiriya cyari gitunguranye, igituro cya Yesu cyari kirinzwe ku buryo bukomeye cyane n’abasirikare bafite intwaro. Dukurikije uko abigishwa be ba bugufi bari barahunze, kubera ubwoba bari bafite akimara gufatwa no kubambwa, ntabwo byumvikana ko ako gatsiko k’abarobyi b’abanyabwoba, baba barashoboye kujya guhangana n’abasirikare b’umwuga batojwe. Nta n’ubwo baba barashoboye kwemera gutanga ubuzima bwabo ho ibitambo no guhorwa Yesu’nk’uko abenshi babikoze’mu buryo bwa forode. Gihamya yoroheje ni uko ntawe ushobora guhakana kuzuka kwa Yesu!
Ikindi ni uko umuntu wese ufite ubushobozi bwo kunesha urupfu, ari ngombwa ko dutega amatwi icyo avuga. Yesu yerekanye ububasha bwe ku rupfu; niyo mpamvu, dukeneye kumva ibyo Avuga. Yesu yemeza ko ari We nzira yonyine ibonerwamo agakiza (Yohana 14:6). Ntabwo ari uburyo; Nta n’ubwo ari bumwe mu buryo bwinshi, ahubwo Yesu ni We nzira.
Na none uyu Yesu aravuga ati: “Mwese abarushye n’abaremerewe nimuze munsange ndabaruhura” (Matayo 11:28). Iyi si iraruhije n’ubuzima buragoye. Abenshi muri twe turavirirana amaraso, twarakomerekejwe, ndetse dufite n’inkovu z’intambara. Murabyemera se? Murashaka iki rero? Gusubizwamo intege cyangwa murishakira idini ryonyine? Murashaka Umucunguzi muzima cyangwa umwe mu “bahanuzi” benshi bapfuye? Murashaka Ubusabane bufite intego cyangwa imihango y’idini idafite akamaro? Yesu si amaburakindi’ahubwo Ni we ugomba kuza ku isonga!
Yesu ni “idini” ry’ukuri, niba wifuza kubabarirwa ibyaha byawe (Ibyakozwe n’Intumwa 10:43). Yesu ni “idini” ry’ukuri, niba ushaka ubusabane n’Imana bufite intego (Yohana 10:10). Yesu ni “idini” ry’ukuri, niba ushaka ubuturo buhoraho mu Ijuru (Yohana 3:16). Izere gusa Yesu Kristo nk’Umucunguzi wawe; ntabwo uzabyicuza na rimwe! Izere gusa urebe ko utababarirwa ibyaha byawe; ntabwo uzakorwa n’isoni na rimwe.
Niba ukeneye “ubusabane nyakuri” n’Imana, dore isengesho ry’icyitegererezo. Ibuka ko kuvuga iri sengesho cyangwa irindi iryo ari ryo ryose, atari ryo rizaguhesha agakiza. Kwizera Yesu Kristo, ni byo byonyine bishobora kuguhesha imbabazi z’ibyaha byawe. Iri sengesho ni uburyo bworoshye bwo kugaragariza Imana ko uyizera kandi ko uyishimira kuba yarakugiriye imbabazi. “Mana, nzi neza ko nagucumuyeho none nkwiriye kwirengera igihano. Ariko Yesu Kristo yemeye guhabwa igihano nari nkwiriye, kugira ngo nimwizera nshobore kubabarirwa. Ndakwizeye umpe agakiza. Urakoze k’ubw’Ubuntu n’imbabazi zawe bitangaje – impano y’ubugingo buhoraho iteka ryose! Amina!”
Mbese wafashe icyemezo cyo kwiyegurira Kristo ubikuye ku byo umaze kwisomera hano? Niba ari uko, nyaboneka kanda ahakurikira handitse ngo “None nemeye


text:
Ibyo bigega byagaragaye ku mbuga y’ahari kubakwa umuturirwa ubwo abahakoraga bacukuraga ibyobo bizabafasha gufata amazi y’imvura n’azajya aba yakoreshejwe mu mirimo itandukanye izaba ikorerwa muri iyo nyubako.
Urebye neza ibyo bigega aho byari bitabye ni hafi cyane kuko byari hasi ya metero y’ubujyakuzimu ndetse hari n’umuyoboro w’amazi wabinyuraga hejuru ku buryo ababa barawunyujijemo bakwiye kuba barabonye ibyo bigega.
Bikimara kuboneka, abaturage bakangaranye batangira kugira impungenge bakeka ko ibyo bigega byaba bikirimo lisansi kandi bishaje cyane, ku buryo bakekaga ko bishobora kubateza impanuka zaterwa n’inkongi yabiturukaho.
Icyakora byaje gusangwa nta lisansi ikibibamo bahita bitabaza imashini zicukura bibiri bishyirwa hejuru hasigaramo kimwe hagishakwa uko cyakurwamo.
Bamwe mu baturage babibonye ndetse bamaze igihe kinini mu Mujyi wa Musanze, bemeza ko mu myaka yo muri za 1960 hashyira mu 1970 hahoze sitasiyo ya lisansi yitwaga Fina.
Habiyambere Seleman yagize ati"Njye ikintu nibuka, hano hahoze sitasiyo ya lisansi nko muri 1965 kuko nigaga mu mashuri abanza kandi hano twarahanyuraga. Sinibuka neza igihe yahaviriye kuko umujyi ugenda uhinduka aho wari uzi ikintu ejo ntukihasange, ukahasanga inyubako harahoze ibihuru n’ibindi."
Ndagijimana Passara nawe yagize ati" Hano twajyaga tuza kuhategerereza abashyitsi babaga baje kudusura hari sitasiyo nko muri za 1967 ariko nyuma ntawigeze yongera kubyitaho kuko uko umujyi wateraga imbere haje kubakwa inzu z’ubucuruzi kugeza ubu ubwo bavugururaga umujyi hakaba hagiye ‘etage’.”
Ubwo twakoraga iyi nkuru, ibyo bigega hari gushakwa uko bikurwamo hari n’amakuru yavugaga ko hagitegerejwe imodoka yo kubipakira ngo bihakurwe imirimo yo kuhatunganya ikomeze.


text:
1. Binyuze muri software ikora mudasobwa, Isesengura ryimiterere yimashini yose. Menya neza ko igikoresho cyimashini gifite ubukana buhagije
2. Gukora neza cyane no gufata neza Igitsina.Z1, X1 umurongo ngenderwaho nigikoresho
3. Ubuso bwo kwishyiriraho ameza bwakozwe hagati yigitanda.
Umwanya kugirango umenye neza imiterere
1. Koresha guhuza ibice bibiri
Imikorere yo kuzunguruka, aho kugirango ikadiri yo hagati
Menya ultra-ndende yoroheje shaft ibice Gutunganya.
2. Gutunganya byuzuye imbere / inyuma gutunganya
Sub-spindle kugirango umenye inyuma yigice
Gutunganya.
1. Igishushanyo mbonera cyububiko bwa spindle agereranya uburinganire bwumuriro
2. Igice cyo hejuru cyagasanduku ka spindle gifite ibikoresho byo gukonjesha ku gahato kugabanya ubushyuhe
3. Impande ebyiri-zuzuye-zingana zingana zingana zimenya ibice bya spindle
Impuzandengo yuzuye yingirakamaro yemeza ko spindle ikora umwanya muremure nta kunyeganyega kumuvuduko mwinshi. Kugaragaza
1. SM325 gukora Gutegura ibikoresho: ibikoresho 13 bihamye nibikoresho 9 bizima mubikoresho 22 birashobora gutunganya ibintu bigoye.
2. Sisitemu ya Fanuc: Kwisuzumisha wenyine (chucking, ejector, gukonjesha amavuta, gukata, kumena ibikoresho).
3. Igikoresho cyimbere cyimbere: ibikoresho 5 bihamye mubikoresho byanyuma, ibikoresho 4 bizima mumyitozo ya cross, ibikoresho 6 bihamye mugikoresho cyo kuruma.
4. Igikoresho cyinyuma-cyanyuma: igikoresho 1 gihamye nibikoresho 3 bizima.
5. Toggle sisitemu: Lt birashoboka gukomeza inzira ikomeza nta kwangirika kwangiritse.
6. Ubwoko bwUbusuwisi cnc bwikora lathe Off-center igikoresho: igikoresho 1 gihamye nibikoresho 2 bizima, ibice byarangiye nibikoresho byimashini.


text:
Intangiriro
Intangiririro yo kurwanya ibintu bibi nk’irondakoko ni ukubiganiraho. Kubizinzika ni nko guhingira ku rwiri. Mbere ya byose, tubanze twibutse ko ari ishyano, ko rwose ari akaga gakomeye, kubona umuntu yiga, akaminuza, agahabwa inshingano yo gukorera Abanyarwanda bose mu mirimo ashinzwe ; ariko ugasanga araronda akoko. Birushaho kuba umwaku iyo ari umuntu wihaye Imana mu idini iryo ari ryo ryose. Impamvu ni uko aba abuze urukundo, kandi urukundo ari ryo tegeko riruta ayandi. Bityo rero no kubura urukundo akaba ari cyo cyaha kiruta ibindi. Ikibabaje ni uko hari ibimenyetso byinshi byatuma umuntu ahamya, nta bwoba afite bwo kwibeshya, ko irondakoko ryamunze benshi mu bihayimana bo mu matorero no mu madini yose yo mu Rwanda. Iyi nyandiko iribanda kuri kiliziya gatolika gusa kubera ko ariho nsengera, abo mu yandi matorero n’andi madini nabo bazatubwire uko babona ibintu byifashe iwabo.
I. Irondakoko no mu masengesho ?
Ejobundi le 08/06/2013 i Buruseli habereye misa yayobowe na Musenyeri Vénuste Linguyeneza akikijwe n’abandi bapadiri babiri. Yari iyo kwibuka no gusabira umwana w’imyaka 8 witwa Richard Sheja wiciwe i Gakurazo hamwe n’undi musore witwa Stanislas wakomokaga i Byumba, n’abepiskopi 3, abapadiri 9 n’umufurere 1, Furere Nsinga Jean Baptiste wari umukuru w’Abayozefiti. Iryo shyano ryabereye i Gakurazo taliki 05/06/1994. Abantu benshi bashoboye kumva iyo misa kuri radiyo Ijwi rya Rubanda kuko yayitambutsaga mu gihe nyine yahoze iba (en direct).
Iyo misa yahuriranye na Noveni (amasengesho y’iminsi 9) yariho ibera kuri radiyo Ijwi rya Rubanda iyobowe na padiri Thomas Nahimana. Nayo yari iyo gusabira ziriya nzirakarengane tumaze kuvuga mu kanya. Mu rwego rw’iyo noveni, Siméon Musengimana washinze kandi akaba ayobora radiyo Ijwi rya Rubanda, yasabye Musenyeri Smaragde Mbonyintege, umwepiskopi wa Kabgayi akaba n’umukuru w’inama nkuru y’abepiskopi gatolika bo mu Rwanda, kubavugira agasengesho. Musenyeri Smaragde yamuteye utwatsi ngo ntavanga “amasengesho na politiki”. Mu mwanya w’isengesho rya Musenyeri Smaragde, Siméon yashyizeho iryo Musenyeri Tadeyo Ntihinyurwa, arkiyepiskopi wa Kigali, yavuze asabira abaguye i Gakurazo.
Reka twibaze : Umuhutu wasabwa gusabira Abatutsi bishwe n’Interahamwe, agasubiriza mu ruhame, kuri radiyo cyangwa kuri televiziyo ngo ntavanga ukwemera na politiki, leta ya FPR ntiyarara imwishe ? Abantu benshi babonye irondakoko mu kunangira kwa Musenyeri Smaragde, ndetse padiri Thomas Nahimana na Siméon barabimugayira cyane. Benshi bati : “Kubera ko Zitukwamo nkuru, kandi abakuru mu baguye i Gakurazo bari abepiskopi 3 b’Abahutu, ni cyo cyatumye Musenyeri Smaragde yanga kubavugira agasengesho. Naho Musenyeri Tadeyo we ni umuhutu, ni cyo cyatumye atazuyaza kubasabira. Mu by’ukuri gusabira abishwe ni no gutunga urutoki ababishe. Musenyeri Smaragde ntashobora kwamagana abakoze ishyano i Gakurazo kuko ari bene wabo b’Abatutsi. Nyamara asabira abishwe n’Interahamwe kubera ko ari uburyo aba abonye bwo gutunga urutoki no gushinja Abahutu bose nk’uko FPR ibyifuza”. Ubwo buryo abantu babitekerezamo, ntawavuga ko ari ukuri 100 ku ijana, ariko nanone ntawavuga ko ari ibinyoma 100%.
Jean de Dieu Musemakweli
BIRACYAZA !


text:
INAMA ZIGIRWA ITORERO - IGITABO CYA 2- Contents
-
- Ingeso zikwiriye kuranga umugore uzashaka
- Ingeso zikwiriye kuranga umugabo uzashaka
- Kwemera ingeso ziboneye
- Urukundo ni impano nziza ituruka kuri Yesu
- Gusenga no kwiga Bibiliya bitera umuntu guhitamo igikwiriye
- Inama ituruka ku babyeyi bubaha Imana
- Imiburo ibwirwa abagamije gushyingirwa
- Ingeso idakwiriye
-
-
-
-
-
-
-
-
-
-
-
-
-
- IGICE CYA 32: INDIRIMBO
-
-
-
-
- Ababyeyi bukwiriye kumvikana
- Akaga ko kurerana ubukana bwinshi cyane
- Gukundira abana gukurira mu bujiji ni icyaha
- Ububi bw ‘ubunebwe
- Babyeyi nimuyobore abana banyu kuri Kristo
- Ntimukirengagize iby ‘ubwenge bukennye
- Ntihakagire ubwo uhana umwana urakaye
- Akamaro ko kuba umunyakuri ku bana
- Akamaro ko gukuza ingeso
- Ibyambayeho mu mirerere y'abana banjye
- Ababyeyi bakeneye kuyoborwa n’Imana biruseho
- Mubigishe kubaha n'ikinyabupfura
-
- Inshingano y'itorero
- Ubufashu bwiza bw’amashuri yacu
- Abigisha bayoborwa n ‘Imana
- Imico v ‘uni wigisha tv ‘ishuri
- Uruhare rwa Bibiliya mu burezi bwa Gikristo
- Akaga ko kohereza abana mu ishuri bakiri bato
- Agaciro ko kwigisha iby'imirimo yo gutunga abantu mu mibereho yabo
- Icyubahiro cyo gukora
- Ururimi kavukire ntirukwiriye kwirengagizwa
- Ibitabo byanditswe n’abatagira icyo bemera byangwa n’Imana
- Amaherezo y’uburezi bwa Gikristo
- Ishingano y’umwigishwa yo gutera ishuri rye gushikama
-
- IGICE CYA 39: AKAMARO K’ISUKU
-
-
-
- Results
- Related
- Featured
- Weighted Relevancy
- Content Sequence
- Relevancy
- Earliest First
- Latest First
Ibyambayeho mu mirerere y'abana banjye
Abategarugori bamwe ntibahwanya mu byo bagenzereza abana babo. Rimwe na rimwe barabababaza, ubundi kandi banga kubaha ibyo kubanezeza bikwiriye byari gutuma umutima w’umwana unezerwa. Igihe bagenza batyo ntibaba bigannye Kristo. Yakundaga abana; yasobanukirwaga n’uko bamerewe kandi akabagirira ibambe mu gihe banezerewe no mu gihe bababaye. 28 Mil 389-390;IZI2 125.4
Igihe abana basabye kujya mu rugaga runaka cyangwa mu itsinda runaka ryo gukina mujye mubabwira muti: “Simbakundira ko mugenda, bana nimwicare hasi aha mbabwire impamvu. Ndakora umurimo wo kuzababeshaho iteka, kandi ndakorera Imana. Imana yarabampaye kandi irabanshinga. Mpagaze mu mwanya w’Imana mbarera, bana banjye; ni cyo gituma mbarinda kuko nzababazwa ku munsi w’Imana. Mbese murashaka ko izina rya nyoko ryandikwa mu bitabo byo mu ijuru ko yananiwe gukorera abana be inshingano ye, ko yakundiye umwanzi kwinjira agakora umurimo nkwiriye gukora? Bana banjye, ngiye kubabwira inzira ikwiriye iyo ari yo, maze niba mushaka kureka ibyo nyoko abigisha maze mukigira mu nzira y’ibibi, nyoko azahagarara nta kibi kimuriho, ariko mwebweho muzababazwa n’ibyaha byanyu ubwanyu.”IZI2 125.5
Uko ni ko nagenjereje abana banjye, kandi igihe nabaga ntararangiza, barariraga, bakambwira bati: “Mbese ntiwadusabira?”IZI2 126.1
Ntabwo nigeze nanga kubasabira. Napfukamye iruhande rwabo, ndabasabira. Hanyuma naragiye, mpendahenda Imana ijoro ryose ngeza ku gasusuruko, ngira ngo ibinezeza by’umwanzi bidohoke, kandi naranesheje. Nubwo byatumye nkora ijoro ryose, nyamara niyumvisemo ko nishyuwe cyane igihe abana banjye bamfashe ku ijosi bakambwira bati: “Mama, turanezerewe cyane kuko utadukundiye kugenda igihe twabishakaga. Noneho tubonye yuko byajyaga kutubera icyaha.”IZI2 126.2
Babyeyi, nguko uko mukwiriye gukora, mukwiriye gukora, mubikomeje. Ukwiriye gukora uyu murimo niba wiringiye gukiriza abana bawe mu bwami bw’Imana. 29 AH 528, 529;IZI2 126.3
Ntabwo abasore bashobora kwigira ubwenge bukwiriye muri iki gihugu, cyangwa mu kindi icyo ari cyo cyose keretse bajyanywe kure y’imijyi. Ingeso n’imigenzereze byo mu mujyi bituma ubwenge bw’abasore butabasha kwinjirwamo n’iby’ukuri. 30FE 312; (312IZI2 126.4


text:
Iki gikorwa cyabereye i Gikondo ahasanzwe habera ibikorwa by'imurikagurisha 'Expo Ground', cyatangiye saa mbiri n'igice z'amanywa gihuriramo abafite ubumuga butandukanye barimo abatabona, abatumva n'abafite ubundi bumuga bw'ingingo z'umubiri. Cyari kitabiriwe na Minisitiri w'Abakozi ba Leta n'Umurimo, umuyobozi wa Kigali wungirije ushinzwe imibereho myiza y'abaturage, uhagarariye NCPD mu gihugu n'abandi.
Umuyobozi wungirije w'umujyi wa Kigali
Igikorwa cyabimburiwe no kwakira abayobozi batandukanye no kumurikirwa bimwe mu bikorwa aba bafite ubumuga bagenda bakora; nka koperative Urumuri ikora amasabune, New Strong technical Company yubakisha ikanakora n'amarangi, Kigali Deaf Art Gallery ishushanya n'ibindi bikorwa byamuritswe birimo kudoda, kubyina kinyarwanda, byahuriyemo abafite ubumuga bwo kutabona n'abafite ubumuga bwo kutumva.
Ibi byakurikiwe n'ijambo ry'uhagarariye JURU Initiative, Ruhumuriza Justin atangaza umubare w'abafite ubumuga bujuje imyaka yo gukora mu gihugu aho ungana na 15.5%, ndetse kuva mu mwaka wa 2021 abafite ubumuga badafite akazi bangana na 31.2%. Yakomereje ku mbogamizi bahura nazo ku murimo nko kutabasha kugera mu nyubako zimwe na zimwe kuko ntahagenewe kunyura abafite ubumuga hahari, no kutoroherezwa mu bushobozi bwo kubona aho bakorera mu imurikagurishwa n'ahandi. Â
Izi mbogamizi kandi zagarutsweho na Charles Komezusenge ufite ubumuga bw'uruhu, wavuze ko bagorwa no kubona akazi mu gihe basabwa uburambe mu kazi bw'imyaka myinshi kandi abenshi aribwo baba barangije kwiga cyangwa bari bamaze igihe kinini badakora. Yongeye ndetse gusaba ko abafite ubumuga mu mashuri bajya boroherezwa ugereranyije n'abandi kuko bagorwa no kwiga cyane.Â
Charles uhagarariye abafite ubumuga
Umwe mu bakozi ba Kaminuza y'u Rwanda nawe mu ijambo rye, yagarutse ku bushobozi bw'abafite ubumuga, atanga ingero z'abanyeshuri bahiga bafite ubumuga ko batsinda ku rwego ruri hejuru, ndetse atanga n'ingero z'abakozi bafite ubumuga barimo abarimu 2 bo muri Kaminuza ya Rukara batabona na mba, umuyobozi wungirije waho ufite ubumuga bw'ingingo ndetse n'umwarimu 1 wo muri Kaminuza y'u Rwanda ishami rya Huye ufite ubumuga bwo kutabona.
Yakomeje abwira abitabiriye iyi nama agendeye ku ngero yatanze ko abafite ubumuga bashoboye, akoresheje ijambo 'Disability is not inability'.Â
Joseph uhagarariye Digital jobs mu ijambo rye, yasobanuye ibyo iki kigo gikora harimo guhuza abakozi n'abakoresha batandukanye bifashishije ikoranabuhanga, akomeza avuga n'ibyiza byo gukorana nabo ko byagaragaye ko barangara gake ugereranyije n'abandi.
Habayeho umuhango wo gutanga impamyabushobozi ku bigo bitandukanye birimo ibikoreramo aba bafite ubumuga, ibibakoresha n'ibibafasha mu kugezwaho serivisi zitandukanye nka Dotpharm ibagezaho imiti, bazishyikirizwa n'abayobozi bakuru bari bitabiriye barimo Minisitiri w'Abakozi ba Leta n'Umurimo, Rwanyindo Fanfan.
Abakoresha bahawe impamyabushobozi
Bimwe mu bikorwa by'abafite ubumuga
Minisitiri w'Abakozi ba Leta n'Umurimo, Bwana Rwanyindo Fanfan mu ijambo rye yatangiye ashimira abateguye iki gikorwa, akomeza avuga ko atewe ishema na bimwe mu bikorwa byagaragajwe n'abafite ubumuga, kandi ko abafite ubumuga ari abantu nk'abandi bashoboye.Â
Yanasubije bimwe mu bibazo byagaragajwe akangurira ababyeyi bafite abana bafite ubumuga kubajyana mu ishuri, anagaruka ku kibazo cy'abasabwa uburambe mu kazi avuga ko akazi ka Leta gatangwa hagendewe ku mpamyabushobozi kurusha uburambe.
Minisitiri ushinzwe Abakozi ba Leta n'Umurimo.
Mu gusoza iki gikorwa habayeho ibiganiro bwite hagati y'abafite ibigo by'umurimo n'abafite ubumuga, bisozwa no gusangira ifunguro rya saa sita hagati y'abari bitabiriye.Â
Â
Source : https://inyarwanda.com/inkuru/118605/mu-rwanda-habaye-igikorwa-cyo-guhuza-abafite-ubumuga-nabakoresha-bagaragaza-ko-bashoboye-k-118605.html


text:
None tariki ya 13 Nzeri Nyiricyubahiro Musenyeri Visenti HAROLIMANA, umushumba wa Diyosezi ya Ruhengeri yatangije umwaka w’ikenurabushyo wa 2022-2023. Uwo muhango wabimburiwe n’inama (presbyterium) yahuje abapadiri bose b’iyo Diyosezi yatangayiye tariki ya 12 Nzeri yari yiyobereye we ubwe ikaza gusozwa n’Igitambo cya Misa umunsi ukurikiyeho saa yine n’igice ( 10 h 30) muri Paruwasi katederali ya Ruhengeri. Muri icyo gitambo cya Misa kandi harimo abapadiri n’abihayimana bakorera ubutumwa muri Diyosezi ya Ruhengeri, abakristu bahagariye abandi baturutse mu ma paruwasi yose agize Diyosezi ya Ruhengeri, abakristu ba Paruwasi katederari ya Ruhengeri, abakozi ba Diyosezi bakorera ubutumwa muri Centre Pastoral Bon Pasteur n’ibindi byiciro biyuranye by’abakristu.
Mbere yo gutangiza igitambo cya Misa, hatanzwe ubuhamya kuri nyakwikegendera padiri Richard Dessiraut wakoreye ubutumwa muri Diyosezi ya Ruhengeri akaba yarashinzwe na Caritas ya Diyosezi Ruhengeri ndetse akaba yarabaye na padiri mukuru wa paruwasi ya Runaba. Mu gutanga ubwo buhamya Padiri Achille BAWE, wabanye nawe igihe kirekire kuva 2000-2006 aho bakoreraga ubutumwa kuri Diyosezi yagaragaje ibintu by’igenzi byaranze ubuzima bwa Padiri Richard. Yavuze muri aya magambo ati: “Padiri Richard Dessiraut yaranzwe n’urukundo n’impuhwe, nta vangura ririmo iryo ari ryo ryose, kwita ku batishoboye, gusabna n’abandi, kwicisha bugufi, gukorana neza n’abalayiki ndetse n’abo bahuje ubutumwa, kugira umutima wo gusaba imbabazi mu gihe yumva hari uwo yakoshereze mu rwego rwo kwiyunga, yakundaga Misa no kuvuga Rozari ntagatifu.” Yakomeje agira ati: “Padiri Richard yakundaga Diyosezi ya Ruhengeri ku buryo yumvaga yayipfiramo, yagize uruhari mu bikorwa byo gufasha Seminari nto ya Nkumba,no mu gutunganya imbuga yo ku Ngoro y’Umubyeyi Bikira Maiya (Sanctuaire Notre Dame de Fatima) atanga inkunga yo kubaka ingazi (Escalier), ari mu bagize igitekerezo cyo gushinga ishuri ryisumbuye rya Runaba.”
Nyuma y’ubuhamya bwa padiri Achille BAWE ku buzima bwa padiri Richard, Nyiricyubahiro Musenyeri Visenti HAROLIMANA, Umushumba wa Diyosezi ya Ruhengeri yagaragarije imbaga y’abakristu bitabiriye igitambo cya Misa ibyishimo muri aya magambo “: Nishimiye ko dutangiye umwaka dusabira padiri Richard, ko dutangiranye Imbaraga nshya n’abapadiri bane babadiyosezi (4) Padiri Evariste NSHIMIYIMANA, ukorera ubutumwa muri paruwasi Katederali ya Ruhengeri , Padiri Cassien NSENGIYUMVA MANZI ukorera ubutumwa muri paruwasi ya Busogo, padiri Jean d’Amour BENIMANA,ukorera ubutumwa muri paruwasi Murama na padiri Alphonse TURATSINZE ukorera ubutumwa muri paruwasi ya Runaba . Kuri aba bapadiri hari n’abandi bapadiri bo mu yindi miryango y’abihayimana (religieux), padiri Théoneste ZIGIRINSHUTI wo mu ba Lazarisiti ukorera ubutumwa muri paruwasi ya Nemba na padiri Jean Pierre KAMARA NGABO wo mu muryango wa ba Palotini ukorera ubutumwa muri paruwasi Kinoni .
Mu nyigisho yagejeje ku bakristu, Nyiricyubahiro Musenyeri yatanze mu gitambo cya Misa yagarutse kuri Mutagatifu Yohani Krizosutomu Kiliziya yizihiza kuri iyi tariki ya 13 Nzeri no ku bikorwa bye byamuranze nk’uwakurikiye Yezu bityo akicwa nabi azira ukwemera kwe. Musenyeri Visenti yagarutse ku nyigisho zijyanye n’amasomo yasomwe avuga ati: “mu isomo rya mbere twumvise ko twese turi umubiri umwe kandi ko twuzuzanya tukaba n’amagirirane nk’uko ingingo zitandukanye z’umubiri zigize umubiri umwe. Hari intumwa, abahanuzi n’abagisha bose mu butumwa yahamagariwe ariko bose bagahuriza hamwe. Ni nako abapadiri , abihayimana , abalayiki b’ingeri zose n’ibyiciro binyuranye bagomba guhuriza hamwe buri wese mu butumwa yahawe bakubaka Kiliziya :” Agendeye ku ivanjiri yanditswe na Luka , ayo Yezu yazuye umuhungu w’ikinege w’umupfakazi w’i Ninivi , Musenyeri Visenti yagaragaje ko iri jambo ry’Imana ryigishije ibintu byinshi mu buzima no mu butumwa :
Mu gusoza igitambo cya Misa, Musenyeri Visenti yashimiye imbaga y’abakristu bose bitabiriye, kuba baje kwifatanya n’abasaseridoti gusingiza Imana no guhimbaza umuhango wo gutangiza umwaka w’ikenurabushyo.
Yibukije ko Diyosezi ya Ruhengeri ishingiye ku cyerekezo cyayo cy’imyaka 20 , yinjiye mu rugendo rwo kugendera hamwe , bityo buri myaka itanu guhera mu mwaka wa 2016 ikajya itegura gahunda y’ibikorwa by’ikenurabushyo bigenda bishyirwa mu bikorwa hifashishijwe ibikorwa biteganyijwe muri buri mwaka .Yibukije ko gahunda ya mbere y’imyaka itanu ( 2016-2020) yarangiye nyuma yaho gahunda ya 2 ( 2020-2025) itangiye iza gukomwa mu nkokora n’icyorezo cya Koronavirusi cyayogoje isi aho ubuzima mu mpande zose byahagaze ( ubukungu , ubuyobozi , imibereho myiza ya muntu ndetse n’ibikorwa bijyanye n’ikenurabushyo) .
Yakomeje ashimira abapadiri n’abakristu ba Diyosezi ya Ruhengeri batacitse intege, babaye intwari bakomeza kuba itara ry’ubukristu Yagaragaje ko uyu mwaka wa 2022-2023 Diyosezi ya Ruhengeri izarangwa :
Igitambo cya Misa cyasojwe n’umugisha watanzwe na Nyiricyubahiro Musenyeri Visenti umushumba wa Diyosezi saa Sita n’iminota 50. Nyuma y’igitambo hakurikiyeho ubusabane .
Béatrice DUSABIMANA, Coordination pastorale
L’Atelier de l’Economat Général de Ruhengeri est une enseigne rwandaise sise au Nord, dans la ville de Musanze,...
Nous offrons des Salles de réunion et des options de restauration qui offrent une atmosphère pratique...


text:
Korali Family of Singers bateguye igitaramo bitiriye ‘Umuryango Mwiza’
“Ntakure Imana itagukura, ntakure Imana itakugeza”-Aline Gahongayire
Umuhanzikazi nyarwanda wubatse izina mu ndirimbo zo kuramya no guhimbaza Imana, Aline Gahongayire, yasohoye amashusho y’indirimbo yise ‘Rendez vous’ aho yashimangiye ko ntahantu kure Imana itagukura ndetse ko ntahantu kure Imana itakugeza.
Muri iyi ndirimbo iryoheye amatwi ndetse yuje umudiho, humvikanamo amagambo akomeye ndetse agera ku mutima ku buryo umuntu atatinya kuvuga ko iyi ndirimbo ivuga ku nkuru mpamo.
Hari aho aririmba ati:” Warahabaye igihe nari ngukeneye warahabaye.Ntiwemeye ko nandagara, ntiwemeye ko mba ikiganiro ku gasozi.”
Akomeza aririmba ati:” Nubwo nababaye cyane ariko warantabaye. Ntakure Imana itagukura, ntakure Imana itakugeza, komera kuri iyo mana burya irahari iteka.”
Aline Gahongayire yakomeje ahumuriza abantu ababwira ko isaha y’Imana yagennye kugutabariraho idashobora kurenga kabone nubwo waba ubona ukomerewe cyane. Bityo icyo uba ukeneye kurusha ibindi byose ni intwaro yitwa kwihangana. Yagize ati:
“Hari igihe ugera mu kibazo ugatekereza ko Imana yagutaye ariko nubwo itagutabarira muri cyo muzahurira aho cyari kukwicira.”
Uyu muramyi wamenyekanye cyane mu ndirimbo zinyuranye zirimo ‘Ntabanga’, ‘Ndanyuzwe’, ‘Nzakomeza’, ‘izindi mbaraga’ ndetse n’izindi tutibagiwe no gukora ibikorwa by’urukundo byiganjemo gufasha imfubyi n’ababpfakazi ndetse n’abandi, abinyujije ku rukuta rwe rwa Instagram yahamije ko iyi ndirimbo ari imbano ageneye abantu bose agamije kubinjiza neza muri iyi minsi mikuru.


text:
Uretse guhura na Perezida wa Repubulika Paul Kagame, akabaha impanuro zinyuranye, urubyiruko rwavuye mu nzego z’ubuzima zitandukanye rwabanje kungurana inararibonye ku birebana n’ibyateza imbere igihugu ndetse rugirwa inama n’abayobozi batandukanye ku buryo rwasigasira rukananoza ibyo rukora kugira ngo biteze imbere igihugu.
Urubyiruko rukora imirimo inyuranye ndetse n’abanyeshuri rurimo n’urwavuye hanze y’u Rwanda nka Furaha Maroua Bouchra wavukiye muri Djibouti se akaba ari Umunyarwanda nyina akaba umunya Algeria, ni ubwa mbere yaje mu Rwanda yitabiriye itorero Indangamirwa.
Ahereye ku byabaye ku mubyeyi we mu myaka ya za 1970, yagaragaje ko ibyo yabonye bitandukanye n’ibyo mu Rwanda se yahunze icyo gihe.
Yagize ati “ Byari bitandukanye cyane n’ibyo mubona mu Rwanda rwa none. Ibyo mubona mukibwira ko ari ibisanzwe, ababayeho muri ibyo bihe ntibagize amahirwe yo kubibona. Bahatiwe gusiga imiryango yabo, n’abandi bantu bari bazi, bajya mu bindi bihugu…”
Uretse ubuhamya bushingiye ku mateka y’Igihugu uru rubyiruko rwagaragaje n’uburyo rugira uruhare mu iterambere ry’igihugu binyuze mu kazi rukora ndetse n’ubumenyi rufite.
Niwe Chaste, umwarimu muri Bridge2Rwanda yagize ati “Mu myaka 5 ishize nari umunyeshuri mfite buruse yo mu Bwongereza, nagiye kwiga muri kaminuza ya Yale, nyuma ngaruka ino, nagarutse kubera ko mu by’ubukuri nizeraga ko ibyo nzakora byose bizagira akamaro numvaga nta kindi ngomba gukora muri iyi si.”
Na ho Tessy Rusagara ukora Kigali Innovation City yagize ati “Kigali Innovation City yahurije hamwe ibigo birenga 70, birimo ibyo mu gihugu imbere n’ibyo ku rwego mpuzamahanga, yahanze imirimo inyuranye kandi yagize uruhare mu kongera ibyoherezwa mu mahanga. Kuri ubu igiye mu cyiciro cya 2. Kigali Innovation City izaba ihuriro ry’ibigo bitanga ubumenyi, izaba igizwe n’ibigo bikora ibyerekeye ikoranabuhanga, imishinga igitangira ndetse izabafashe kwihutisha ibyo mukora, no gufatanya mu rwego rw’igishoro.”
Ndayizigiye Emmanuel, Umuyobozi Mukuru wa Horeco ati “Ubu turi mu turere tugera kuri 16 aho abagoronome bagera kuri 94 barimo kubona amafranga muri ibyo bikorwa turimo gukora. Kandi abahinzi bagera ku bihumbi 40, bibumbiye mu makoperative 48 barimo kwigishwa ibijyanye n’ubuhinzi, ibijyanye no kuhira, ibijyanye no kubaka ubushobozi, ibyo byose mugenda mubibona. Ndibuka tugitangira.”
Abayobozi bitabiriye ibi biganiro basabye uru rubyiruko rwari rwambariye kugirana igihango n’igihugu ko cyarangwa no guharanira iterambere kandi rusigasira ibyo cyagezeho.
N’ubwo uru rubyiruko rwagaragaje ko rufite inyota yo guteza imbere igihugu, rwanaburiwe ko hari n’abanzi b’igihugu bahora bashaka kugisubiza inyuma. Amb. Olivier Nduhungirehe umunyamabanga wa Leta muri MINAFFET yabasabye kurwana n’urugamba rwo gusigasira isura nziza y’igihugu.
Yagize ati “Murabizi ko n’ubwo twe twifuza guteza imbere igihugu, hari abatakifuriza ineza. baba bari mu karere baba bari ahandi, aho mutuye hirya no hino. ariko na mwe ni uruhare rwanyu. kureba abanduza isura y’igihugu, abarurwanya mugakoresha imbuga nkoranya mbaga n’ubundi buryo kugira ngo muvuge ukui k’u rwanda abo bantu ntibakomeze kutwanduriza igihugu.”
Perezida wa Republika Paul Kagame we yahamagariye uru rubyiruko gutekereza cyane ku Rwanda aho gutwarwa n’iby’ahandi.
Ati “Ni ukuvuga ngo twiheraho. Tukiyubaka ndetse tugahera ku byo dufite. Ntawashaka gutekereza iby’ahandi atabanje guhera kuri we ku bye ku bushobozi bwe si ko bigenda? No kuri twe rero no ku Rwanda twahera ku rubyiruko rwacu, urubyiruko rwacu na rwo rwiheraho, hanyuma tukagenda tugana ku by’ahandi ibyo twiga ibyo twahahayo.”
Ikiganiro urubyiruko rugirana na Perezida ni ngarukamwaka, ariko umwihariko w’icyabaye kuri uyu wa Gatatu ni uko urubyiruko rwafashe umwanya munini rujya inama hagati yarwo y’ibyo rwanoza kugira ngo ruteze imbere igihugu na rwo rutiretse. Ni ibiganiro byagaragaje ko u Rwanda rufite urubyiruko rw’abasore n’inkumi b’abahanga mu ngeri zinyuranye z’imibereho uhereye ku buhinzi, ikoranabuhanga, ubumenyi n’imibare, ukageza no ku mirimo irebana no kurinda umutekano n’ubusugire bw’igihugu.


text:
Kuri uyu wa Kabiri tariki 15 Gicurasi 2018, ubwo hatangizwaga Icyumweru cy’ibikorwa bya Polisi y’u Rwanda, Minisitiri w’Ubutegetse bw’igihugu Kaboneka Francis yabwiye abatuye umudugudu wa Mugari ibi bikorwa byatangirijwemo ku rwego rw’Intara y’amajyaruguru ko ikiraro wubakiwe n’ibindi bikorwa by’iterambere wahawe ari ishimwe ry’ubunyangamugayo nk’umudugudu ugaragaramo ibyaha bike muri Musanze.
Ibi bikorwa byabereye mu karere ka Musanze, mu kagari ka Migeshi umudugudu wa Mugari byatangijwe n’umuganda wo kubaka ikiraro muri uyu mudugudu, Minisiti Kaboneka mu butumwa yageneye abawutuye, yagize ati "Kuba twaje hano kubagezaho ibi bikorwa ni ukubashimira ko muri inyangamugayo, tukaba twaje kwifatanya na mwe kubaka iki kiraro ngo abana banyu bajye babona aho banyura bajya ku ishuri, ni ukubashimira ko mwitwaye neza mu gukumira ibyaha kandi muzakomereze aho munanduze n’abandi ibyiza mufite".
Bamwe mu baturage bari bitabiriye iki gikorwa bavuze ko bishimira uburyo abayobozi mu nzego zitandukanye bifatanyije na bo mu kubaka iki kiraro, bityo ko bibaha imbaraga zo gukomeza gusigasira ibyo bagezeho, umwe mu baturage twaganiriye witwa Nizeyimana Innocent yagize ati "Kubona abayobozi bo hejuru ndetse n’inzego z’umutekano, abapolisi n’abandi, bidufasha kugira imbaraga ku bikorwa dukora bikadutera ndetse no kugira umuco wo gusigasira ibyagezweho".
Nyirahabizanye Agnes ni umuturage utuye muri uyu mudugudu wa Mugari yagize ati "Iyo mbonye abayobozi bacu baje kwifatanya na twe mu bikorwa byo guteza imbere igihugu bidutera imbaraga kandi bitwereka ko iki gihugu tugomba kugikorera twese tutitaye ku kuba uri umuturage cyangwa umuyobozi, ahubwo twese tugashyira hamwe kandi abayobozi bacu ntibaguma iyo ahubwo baraza tugafatanya".
Muri iki gikorwa cyo gutangiza icyumweru cya Polisi, bashyize ibuye ry’ifatiro ku biro by’umudugudu wa Mugari Polisi izawubakira nk’ishimwe ndetse bacanira inzu 100 baziha imirasire y’izuba, hakaba hari na gahunda yo guha n’izindi zigera kuri 75 zasigaye muri uyu mudugudu.
Atangiza ibi bikorwa ku rwego rw’igihugu, IGP Gasana Emmanuel mu ijambo rye yavuze ko kuba habaho icyumweru cyahariwe ibikorwa bya Polisi ari urugero rw’imiyoberere myiza mu gihugu, akomeza avuga ko ahari imiyoborere myiza Polisi ikorera abaturage kandi igakorana na bo.
IGP Gasana yagize ati ”Muri iki cyumweru tuzibanda ku bukangurambaga bwo kurwanya no kwirinda impanuka mu muhanda, kurengera ibidukikije, kurwanya ihohotera rishingiye ku gitsina, ruswa, ibiyobyabwenge, icuruzwa ry’abantu, mbese intego yacu ni uko mu Rwanda hose twagira imidugudu itarangwamo icyaha.”
Umwanzuro wa kane w’inama y’Igihugu y’umushyikirano wo mu Ukuboza 2015, uvuga ko hagomba kongerwa imbaraga mu gukemura ibibazo by’abaturage, kugira ngo bikemurirwe igihe kandi neza; no kuzamura uruhare rwabo mu bikorwa bibateza imbere, bakarushaho kugira uruhare mu igenamigambi, ikurikirana n’ishyirwa mu bikorwa ry’ibibakorerwa, ibikorwa nk’ibi bikaba biri mu murongo wo gushyira uyu mwanzuro mu bikorwa kimwe n’uko byakorwa n’izindi nzego.


text:
100% Imbuto Kamere Avoka Amavuta menshi ya Avoka
Ibisobanuro birambuye
Gupakira
Gutanga
Ibiranga ibicuruzwa
Ibisobanuro:
Amavuta avanze ya Avoka afite vitamine nyinshi (A, B, C, D, E, F & H), lecithine, phytosterol, chlorophyll na aside amine (cyane cyane Histidine) hamwe nibi, hamwe namavuta yorohejeshingiro ubigire inyongera yibikorwa byinshi byo kuvura.
Inyungu:
But Amavuta ya Avoka yongerera imbaraga kandi akongerera imbaraga uruhu rwangiritse ruterwa no gutwika izuba, gutwika umuyaga, no gukubita muri rusange.
TBitanga kandi isoko ikungahaye kuri vitamine zingenzi zikenewe kuruhu rwiza.
TBishobora kandi gukoreshwa muburyo bwo kurwanya gusaza kuko bifasha guhindura uruhu.
Ikoreshwa:
Mubisanzwe bikoreshwa mumasabune, cream, amavuta yo kwisiga, amavuta yiminwa, amavuta yumubiri, pomade yimisatsi, ibisasu byo koga nibindi byinshi.
Ubwoko bwuruhu:
Uruhu rwumye, rwangiritse cyangwa rusaza
Ubwoko bwibicuruzwa:
Amavuta avanze
Ikoreshwa risabwa:
Nibishobora gushonga amavuta (ntibishobora gukama amazi) kandi mubisanzwe byinjizwa mugice cyamavuta mugihe utegura emulisiyo.Ntabwo ifite aho ihuriye.
Ububiko:
Igomba kubikwa ahantu hakonje kandi ikagira ubuzima bwamezi agera kuri 24 uhereye igihe ifunguye neza.
Icyitonderwa cyingenzi:
Gukoresha hanze gusa.Irinde abana n'amaso.Ibisobanuro byatanzwe bigamije uburezi gusa.Uwitekaisura yaya mavuta irashobora gutandukana gato mubyiciro bitewe nibintu bisanzwe biboneka muriki gicuruzwa.
Gupakira: 1kg / umufuka wa aluminium, 25kg / ikarito yingoma, nayo irashobora gupakirwa ukurikije ibyo abakiriya bakeneye
Uburyo bwo kubika: bifunze kandi bubitswe ahantu humye kandi hakonje kure yumucyo
Ubuzima bwa Shelf: imyaka 2
Kwishura: TT, Western Union, Amafaranga Gram
Gutanga: FedEX / TNT / UPS


text:
Kuri uyu wa Gatandatu tariki ya 5 Gashyantare 2022, muri Diyosezi ya Kibungo hashojwe ukwezi kwahariwe Iyogezabutumwa ry’Urubyiruko, ukwezi kwa Mutarama. Ni igikorwa cyabaye impurirane no gutangiza Iyogezabutumwa ry’uyu mwaka wa 2022, guhuza urubyiruko rwibumbiye muri za “Groupes Impuhwe”, ndetse no kwifurizanya na Nyiricyubahiro Cardinal umwaka mushya muhire wa 2022.
Mu butumwa bwe Nyiricyubahiro Antoine Cardinal KAMBANDA yatangaje umurongo w’Iyogezabutumwa ry’Urubyiruko rwa Diyosezi ya Kibungo muri uyu mwaka wa 2022.
Uwo murongo w’Iyogezabutumwa ry’urubyiruko ukubiye mu mu ngingo zigera kuri 5:
- Gukomeza gushishikariza Urubyiruko kwibumbira mu Miryango y’Agisiyo Gatolika, mu ma Korali, no mu matsinda anyuranye.
- Kwita kuri za “Groupes impuhwe” no kuzishinga aho zitaragera. Izi groupe Impuhwe ni amatsinda ahuza urubyiruko rukuze ruri mu byiciro binyuranye by’ubuzima: abakozi, abacuruzi n’abanyabukorikokori; abarangije amashuri yisumbuye bari muri za Kaminuza, cyangwa bagishakisha akazi; abafite imirimo inyuranye ituma bataboneka muri gahunda zisanzwe zihuza urubyiruko.
- Kwita ku rubyiruko ruri mu mashuri yisumbuye ndetse no ku bari muri za “Groupes vocationnelle”, amatsinda afasha urubyiruko gushishoza imihamagaro.
- Gushinga amatsinda yo kwiteza imbere mu rubyiruko. Ubushomeri n’ubukene ni ikibazo mu rubyiruko, ariko iyo urubyiruko rwishyiza hamwe ruhuza imbaraga n’ibitekerezo rugashobora kurwanya ubukene, ndetse n’ubushomeri bukagabanuka. N’ushatse kubafasha kwiteza imbere akabona aho abasanga.
- Gushinga amakorali y’abana no kubashyira mu matsinda n’imiryango y’Agisiyo Gatolika bakimara gukomezwa, ndetse n’abigira amasakaramentu, mu rwego rwo gutegura abazaba urubyiruko mu gihe kiri imbere. Ni uburyo bwo gutegura abana. By’umwihariko yagarutse ku muryango w’abana b’abaririmbyi “Pueri Cantores” n’akamaro ufitiye abana, aho abana batangira kwitoza kuririmba no kugorora amajwi bakiri bato.
Padiri Dieudonné UWAMAHORO
Umuyobozi wa Komisiyo ishinzwe Uburyo bw’Itumanaho n’Ibikorwa Ndangamuco muri Diyosezi ya Kibungo


text:
Diplomate ni umuhanzi umaze kumenyekana cyane hano mu Rwanda, akaba akoresha injyana ya Hip Hop, benshi bavuga ko uburyo arapamo bujya kwegera cyane ubw’umunyamerika Snoop Dogg.
Nitwa Diplomate Nuur Fassasi. Navutse ku itariki ya 11/08/1987, mvukira i Rwamagana mu cyahoze ari Kibungo. Papa yitwa Karera Aziz naho Mama ni Kantengwa Janat. Navutse mu muryango w’abayisilamu.
Amashuri abanza nayatangiriye muri Ecole Primaire de Kicukiro nza kuyikomereza muri Camp Kigali ari naho nayirangirije mu mwaka w'2000.
Amashuri yisumbuye nayigiye muri Kigali International Academy yaje guhinduka Kagarama Secondary School, ari naho narangirije mu mwaka w'2008. Icyo gihe nigaga mu ishami ry’ubumenyamuntu (Sciences Humaines).
Izina Fassasi barinyise riturutse ku muzungu w’umugiriki wari inshuti magara n’ababyeyi bange kandi yarankundaga cyane, ibyo byatumye bampa rimwe mu mazina y’uwo muzungu Nuur Fassasi.
Mubahanzi nemera kandi nkunda harimo Nas na Group 213 yahoze igizwe na Snoop Dogg, Warren G na Nate Dogg.
Mu nzitizi zatumye ntatangira muzika hakiri kare harimo kuba umuryango wange ari abayisilamu, nkaba naribazaga uko bari kubyakira mu gihe nari kuba mbaye umuhanzi.
Indi nzitizi n’uko nari nkiri umunyeshuri muri segonderi kandi nkaba narakundaga kwiga, ibi byatumye ntangira muzika ndangije amashuri yisumbuye.
Ninjira mu buhanzi, natangiye nkorana na group yitwa Red G, dukorana indirimbo ebyiri harimo iyitwa Business.
Indirimbo yange bwite nakoze bwa mbere ni “Umucakara w’ibihe,” nakoranye na Young Junior.
Indirimbo ya kabiri nakoze ni “Umushonji Uguye Isari,” nakoranye n’umuraperi Bulldog. Nakurikijeho “Inzu y’Ibitabo,” nakoranye The Ben.
"Abantu benshi bacyekaga ko nabaga muri TOUGH GANG, ariko siko bimeze. Umubano wange na TOUGH GANG ni nk’Ubusuwisi na European Union, Ubusuwisi nti buri UE ariko bibanye neza, nguko uko nange mbanye na TOUGH GANG."
Nagiye nshyira hanze izindi ndirimbo nyinshi zagiye zikundwa nka Diplomatie, Akotsi k’abatabazi, Inzira ndende, Ikaramu nakoranye na Fayçal Ngeruka. Hari n'abavuga ko iyi ndirimbo ari imwe muzigaragaza ko ndi umuhanga mu myandikire y’indirimbo zange.
Mu bintu nkunda, nkunda cyane gusoma ibitabo bitandukanye, ninayo mpamvu amagambo y’indirimbo zange uba wumva akubiyemo ibintu byinshi birimo amateka, abantu bambwira ko ari ubwenge.
Kugez ubu na Manager mfite uretse ko nta n’umuntu wari wansaba kumbera manager. Ni ikintu nitondera cyane kuko nshaka manager uhamye.
Mu bintu biranga Diplomate iyo ukimubona, harimo kuba afite iryinyo ry’imbere rya silver cyangwa argent.
Kugeza na n’ubu uyu muhanzi ntarabasha gusohora album ye ya mbere.
Ndateganya kuzayishyira Album yange hanze vuba izaba yitwa "Umucakara w'ibihe."
Related Posts by Categories


text:
Ntabwo ubugwaneza, urukundo no kwiyoroshya byaranze Dushime Yvan Buravan wamenyekanye nka Yvan Buravan ari impuha, uwageze kuri Camp Kigali ku mugoroba wo kuri uyu wa Kabiri tariki 23 Kanama yaba umuhamya.
Ihema risanzwe ryakira abantu 3000, ryuzuye bamwe barahagarara, biba ngombwa ko abakubye kabiri abinjiye basubirayo, umuhango wo kumusezeraho bawukurikiranira kuri internet hamwe n’abandi batabashije kuhagera.
Izuba ryarashe ku wa 17 Mata 1995 mu muryango wa Burabyo Michael, ryazimye kuwa 17 Kanama 2022 umunsi Dushime Yvan Buravan yitaba Imana azize kanseri, nyuma y’iminsi avurirwa mu Buhinde.
Umugoroba wo kuri uyu wa Kabiri wari uw’amarira n’agahinda bivanze n’ibyishimo by’imyaka 27 Buravan yakoresheje neza, akayikoramo ibikorwa bizasiga bihetse izina rye imyaka ibihumbi.
Uyu muhango wo gusezera no guha icyubahiro Buravan witabiriwe n’abato n’abakuru, abahanzi bagenzi be, abanyapolitiki, abakunzi b’umuziki we, inshuti , abakomeye n’aboroheje.
Ubuhamya bwatanzwe ari bwinshi ariko bwose bwagarukaga kuri Burabyo Buravan waranzwe n’urukundo kuva ku munsi wa mbere kugeza ku wa nyuma.
Burabyo Michael ni se wa Buravan. Abakunzi b’umuziki wa Buravan baramwibuka mu gitaramo cyabaye kuwa 1 Ukuboza 2018 ubwo Buravan yashyiraga hanze album ye ya mbere yise ‘Love Lab’. Igitaramo cyabereye muri Camp Kigali ari naho habereye icya nyuma cyo kumusezera.
Burabyo Michael icyo gihe yatunguranye avuza umwirongi, afatanya n’umuhungu we Buravan kuririmba indirimbo ye ‘Garagaza’. Uyu musaza aracyari wa wundi, no mu muhango wo gusezera umwana we yari akomeye ndetse agaragaza ko yanyuzwe n’iminsi yamaze amufite.
Burabyo yavuze ko ivuka rya Buravan ryatunguranye kuko hari hashize igihe bazi ko batazongera kubyara.
Ati “Uwo yari akurikiye yamurushaga imyaka itandatu, twari tuzi ko twahagaritse kubyara ariko aravuka tariki 27 Mata 1995. Kuvuka kwe kwari umugisha kuko nibwo twari tugitaha mu Rwanda, abantu baravuga bati ’twabonye intsinzi.’”
Buravan akivuka, sekuru yaramwitegereje ati “kariya kana kazaba akagabo’ nyoberwa aho abikuye”.
Iryamukuru ryatangiye gusohora mu 2009 ubwo Buravan yatsindiraga igihembo mu marushanwa yari yateguwe na sosiyete ya Rwandatel.
Burabyo Michael yavuze ko mu buzima bwe bamubonaga nk’umwana ufite icyerekezo kandi uzagera kure.
Ati “Ibi bihe bya nyuma ni byo bitweretse ko yari afite inshuti koko, ibintu bye byinshi yabikoraga bucece ukabibona byarangiye utazi uko yabigenze, gusa yanakundaga umuco”.
Yakomeje avuga ko umuhungu we yari afite intego yo gukora indirimbo z’umuco ku buryo n’abanyamahanga bazikunda, bakabyina umuziki w’u Rwanda, asaba abasigaye kuzusa icyo kivi.
Raissa Umutoni, mushiki wa Yvan Buravan na we yatanze ubuhamya, avuga ko musaza we yari inshuti ye ikomeye dore ko ari na we mukobwa wenyine bavukana.
Yashimangiye ko Buravan nubwo benshi bamumenye akora umuziki usanzwe, indangagaciro z’ubukirisitu ari zo zamurangaga.
Ati “Yamenyaga guhuza ibintu mu muziki we nubwo yakoraga usanzwe ariko yari umukirisitu imbere. Yvan yari afite imishinga myinshi, yakundaga kuyinganiriza, yari wa muntu udasanzwe.”
Yibuka amagambo bavuganye ubwo yari arwaye, akamubwira ko yifuza gukora igitaramo umunsi azaba yakize akuzuza BK Arena.
Ati “Ndabibona ko yari kuzayuzuza. Kuva ku munsi wa mbere kugeza ku wa nyuma twari kumwe, byarinze birangira nzi ko azagaruka. Nta na rimwe yasibye kunyereka ko ankunda, mba numva nzusa ikivi cye.”
Yari umwana w’igihugu...
Ku munsi w’isabukuru y’amavuko muri Mata uyu mwaka, Buravan yagiye kuyizihiza ajya gusura ababyeyi be abashyira impano.
Umutoni avuga ko uwo munsi yamwandikiye ubutumwa burimo amagambo agira ati “Raissa ndumva ntazi ikintu kizambaho, hari ikintu kinini kizambaho. Umubare 27 yumvaga udasanzwe. Nyuma yaho yararwaye ariko yari yizeye ko azakira nubwo byarushagaho gukomera, igitangaje ni uko yaje kwitaba Imana ku itariki 17.”
Minisitiri w’Urubyiruko Rosemary Mbabazi wari uhagarariye Guverinoma muri uyu muhango, yunamiye Buravan, avuga ko “tubuze umuhanzi w’indashyikirwa mu gihugu cyacu.”
Yavuze ko yibuka Buravan by’umwihariko mu gihe cya Covid-19 ubwo ibikorwa by’imyidagaduro byahagarikwaga.
Ati “Ndibuka mu nama imwe twakoze dukoresheje ikoranabuhanga, Yvan ni we watanze igitekerezo ati ’ntabwo twacika intege kuko ibihangano turabifite, inganzo turayifite reka dukoreshe ikoranabuhanga tugere ku Banyarwanda benshi.”
Minisitiri Mbabazi yavuze ko igihugu kibuze umuntu w’ingirakamaro kandi wiyoroshyaga.
Ati “Yari umwana w’igihugu, yari umwana w’Imana. Turashimira ababyeyi ko mwamutoje neza. Yacaga bugufi bidasanzwe, bitamenyerewe iyo umuntu amaze kugira izina rikomeye. Isomo twamwigiraho nk’urubyiruko ni ugukunda igihugu ariko no gukunda Imana yatumye akivukiramo. Yari ishema ku gihugu cyacu, yari ishema ku mugabane wa Afurika.”
Yavuze ko ubuzima Buravan yabayeho bukwiriye gusigira isomo urubyiruko, rukabaho ruharanira gusiga isura nziza.
Umuhanzi Uncle Austin uri mu babonye bwa mbere impano ya Yvan Buravan, yabwiye abari bateraniye muri Camp Kigali ko yari umuhanzi ufite impano kandi ubana neza.
Ato “Nta kintu kinshimisha nko kubabona, ukuntu kwinjira hano byabagoye ariko binyereka urukundo mwamukundaga. Mwarakoze kuba mwaramwumvise uko nanjye namwumvise. Buravan yigishaga urukundo. “
Austin yavuze ko Buravan no mu minsi ye ya nyuma yari akomeye kandi agifite urukundo, ari nayo mpamba abasigaye bakwiriye kumwigiraho.
Ati “ Yvan yigishije inshuti ze gukundana, reka twigishe urukundo, dukunda kuvuga ngo urukundo rwabaye ruke ariko ibyo si byo.”
Uyu muhango waranzwe n’ibihe binyuranye birimo kuririmba zimwe mu ndirimbo za Yvan Buravan bikozwe n’abahanzi bagenzi be bari baje kumusezeraho bwa nyuma.
Itsinda rya The Target Band ryamaze igihe kinini ricurangira Buravan ryamwunamiye mu ndirimbo zitandukanye ari na ko byagenze kuri korali Kingdom of God Ministries Choir Buravan yagize uruhare mu gushinga. Indirimbo bahereyeho ni iyo Buravan yabafashije kwandika.
Biteganyijwe ko Buravan azashyingurwa kuri uyu wa Gatatu tariki 24 Kanama 2022 mu irimbi rya Rusororo.
Amafoto: Shumbusho Djasiri


text:
Rwamagana: Bishimiye umuhanda wa kaburimbo watangiye kubakwa
Mu bikorwa by’Akarere ka Rwamagana kashyize mu mihigo harimo no kubaka imihanda. Umuhanda wa kaburimbo uva kwa Karangara ugera k’uruganda rw’indabyo Bella Flowers ukaba waratangiye gukorwa. Witezweho kuzorohereza abawukoresha kugenda nta nkomyi n’ivumbi bahuraga naryo rikaba amateka.
Njyanama y’Akarere na komite nyobozi y’Akarere, inzego z’umutekano n’abakozi b’Akarere ka Rwamagana bari mu gikorwa cyo ku genzura imihigo y’Akarere n’iy’imirenge. Igikorwa kigamije kureba aho bageze besa imihigo. Muri iyo mihigo harimo mituweli, serivise, ubuhinzi, ubworozi, amashanyarazi, imihanda n’ibindi.
Mutarambirwa Innocent atuye mu Murenge wa Munyiginya avuga ko ku myaka afite 67 yishimira iterambere ririkuza ribasanga, kubw’umuhanda wa kaburimbo bagiye kugezwaho, kandi ko bagiye gukira ivumbi dore ko nubundi ryari ribarembeje, ikindi n’umuhanda si mwiza niyo bagutwaye ugenda wicekagura.
Nduhuye Claude wo mu Murenge wa Gishari ahamya ko umuhanda wa kaburimbo numara kubakwa, ibikorwa byabo bizagira agaciro harimo n’amazu. Ati “iri ni iterambere rihambaye kuko umuhanda twari dusanganywe watubangamiraga cyane muburyo ivumbi wasangaga ryuzuye kumasahane”.
Mukamana Leoncie wo mu Murenge wa Munyiginya nawe atuye hafi y’umuhanda, aravuga ko batari bagisasa uburiri ku manywa, kubera ivumbi ryageraga mu ntebe no mu buriri. Ati “twagiraga ikibazo cy’ivumbi mu buryo mu gitondo dusasura uburiri, tukazinga amashuka, tukongera kuyazingura tugiye kuryama mu rwego rwo kuryirinda”.
Umuyobozi w’Inama Njyanama y’Akarere ka Rwamagana Dr Rangira Lambert, avuga ko nka njyanama y’Akarere ka Rwamagana ifite umwihariko wo guhagararira abaturage n’inshingano zo gukorana n’inzego zatowe bwite ariyo komite nyobozi y’Akarere, bakaba barateguye igikorwa cyo kujya gusura imihigo, mu buryo bwo kugirango basubire mu baturage kureberera aho imihigo igeze ishyirwa mu bikorwa.
Ati “turagirango tujye mu mirenge yose tureba ibikorwa byagezweho 100% bimwe binatahwe ku mugaragaro, ariko turasura n’ibikorwa bigifite imbogamizi bimwe na bimwe bitaragerwaho kugirango tubashe gutanga inama nkaho tuba twajyanye n’inzego zitanduka dukore ubuvugizi bwimbitse kugirango igihe isuzuma rizazira mu karere ka Rwamagana tuzabe dufite aho twageze kandi abe ari n’umusanzu wa njyanama batowe n’abaturage ku giti cyabo”.
Umuhanda wa kaburimbo utangiye kubakwa ufashe ku mirenge 2, Gishari na Munyiginya ufite ibirometero 13,9 uva aho bita kwa Karangara ukagera ku ruganda rw’indabo rwa Bella Flowers, hakaba n’indi mihanda ya kaburimbo igera kubirometero 4.6 igiye kubakwa mu Mujyi wa Rwamagana.


text:
Sobanukirwa : Izina Jean de Dieu icyo risobanuye , abitwa gutya icyo bakunda ndetse n’icyo banga
Iyi ni gahunda ya Teradignews yo kujya ibagezaho ubusobanuro bw’amazina agiye atandukanye ndetse no kubamara amatsiko ku bibazo abantu bakunze kwibaza, kwikubitiro umukunzi wacu yatwandikiye adusaba ko twamufasha gusobanukirwa n’izina rye, akaba yitwa Jean de Dieu. Niba nawe witwa gutya dore icyo Izina ryawe risobanura.
Umuntu wa mbere wiswe Jean de Dieu yavutse mu 1495 avukira i Montemor-o-Novo muri Portugal, akaba yaravukiye mu muryango w’abakene .
Jean de Dieu bisobanuye Imana igira ibambe, umuntu witwa iri zina hari ibintu byinshi bimuranga , hari ibyo akunda, hari uko yitwara mu bandi , hari umukobwa yifuzako yakundana nawe bigashoboka ndetse urukundo rwabo rukaramba.
Muri make Jean de Dieu akunda kumva vuba , iyo umubwiye ikintu ahita acyumva ndetse akagira n’ishyaka ryo kugira icyo agusubiza, Jean de Dieu akunda gukora ibintu bye vuba, ntabwo akunda ko igikorwa agiye gukora kimara igihe kirekire . Aha bivuzeko niba yiyemeje gukora ikintu runaka , Jean de Dieu atuza agikoze .
Jean de Dieu yakira ubuzima bushya vuba , abantu benshi kumenyera ubuzima bushya baba bagezemo birabagora ugasanga batangiye kurwara utu rwara twa hato na hato ariko Jean de Dieu akunze guhita amenyera ubuzima bushya agezemo.
Jean de Dieu akunze kurangwa no gushaka gushimisha bagenzi be , Kandi agakunda kwikururira abo bari kumwe aha bishatse kuvugako akunda kwikururira inshuti nyinshi, abo bari kumwe abikundakazwaho kugirango abagire inshuti.
abantu bitwa ba Jean de Dieu baritonda ariko bakunda gutoranya ibyiza, iyo bagiye gutoranya umukobwa bazabana nawe , muri make bakunda umukobwa udafite inenge.
Abitwa Jean de Dieu kandi bakunda imirimo y’ubucuruzi, bakunda ibintu bituma bavuga ari nayo mpamvu uzasanga bakunda kujya mu biganiro mpaka ku ngingo runaka ndetse ugasanga bari gutanga ibitekerezo byinshi cyane, bamwe mu bo bari kumwe bagatangira kuvugako ba Jean de Dieu biyemera.
Ikindi kiranga abantu bitwa gutya , bakunda ibintu bituma bahanga udushya, muri make bakunda kuvumbura, iyo abonye ikintu ntagisobanukirwe usanga bafite amatsiko yo kumenya byinshi birenzeho ku ngingo runaka.
Ngayo nguko rero abitwa Jean de Dieu nuko baba bameze, niba nawe wifuzako hari izina twazagusobanuriraho watwandikira ubudi tukazakugezaho ubusobanuro mu nkuru zacu zitaha.


text:
Ruhango: Abakozi b’Akarere basuye Ingoro y’Amateka y’Urugamba rwo guhagarika Jenoside
Kuri uyu wa Mbere tariki 15 Kanama 2022, abakozi b’Akarere ka Ruhango 80 bakorera ku cyicaro cy’ako Karere, basuye Ingoro y’amateka y’urugamba rwo guhagarika Jenoside.
Abo bakozi b’Akarere ka Ruhango bavuga ko bahisemo gusura iyo ngoro kubera impamvu zitandukanye nk’uko byatangajwe n’Umuyobozi w’Akarere, Habarurema Valens, harimo kuba bagomba kumenya neza, bakanasobanukirwa amateka y’Igihugu, bakamenya uko igihugu cyabanje kugira abayobozi babi, bajyana Igihugu mu icuraburindi, kugeza n’ubwo kigeze kuri Jenoside yakorewe Abatutsi.
Ikindi ngo ni ukureba ubwitange bwaranze ingabo zari zaratangije urugamba rwo kubohora Igihugu, zikongeraho inshingano zo guhangarika Jenoside mu bikoresho bikeya, mu bushobozi bukeya, mu bumenyi budahambaye, ndetse n’umubare utari munini, ku buryo ayo mateka yaba isomo mu mirimo abakozi b’Akarere ka Ruhango bakora uyu munsi, bagamije iterambere ry’Igihugu kuko ari cyo basabwa.
Meya Habarurema ati “Urugamba rwo kwibohora (liberation) ntabwo rujya rurangira, burya rurakomeza, iyo wihaye kuruhagarika, ugira ibibazo. Rurakomeza ariko rukagenda ruhindura uburyo rurwanwamo. Aha rero, abakozi b’Akarere nyuma yo gusobanurirwa amateka yaranze urugamba…, basobanukiwe icyo bakora, bakagenda bahuza iby’urugamba n’akazi ka buri munsi barimo bakora, kandi byagaragaye ko umutima wabo, imikorere, irahinduka byanze bikunze yiyongera, n’ubundi basanzwe bakora neza cyane, ariko buri gihe tuba dufite icyo kongeraho”.
Nubwo mu myaka yashize hari ibibazo bitandukanye byakunze kuvugwa mu bakozi b’Akarere ka Ruhango,harimo kudahuza hagati y’abakozi, ariko ibyo ngo bifatwa nk’imbogamizi zibaho ku rugamba, ariko zitabuza urugamba gukomeza.
Meya Habarurema ati “Buriya abantu iyo barimo barwana urugamba cyangwa se bari mu gikorwa runaka, ntabwo wavuga ko bakigeraho ijana ku ijana nta mbogamizi ibayeho. Ntabwo navuga ko abakozi b’Akarere ka Ruhango bari gukora ijana ku ijana hatajemo akantu kababangamira, bakagakuramo, bakagakosora bagakomeza…”.
Mukaburanga Florida, umukozi w’Akarere ka Ruhango ushinzwe guhuza ibikorwa by’itorero n’ubukangurambaga rusange bw’abaturage, avuga ko gusura ingoro y’amateka y’urugamba rwo guhagarika Jenoside bifite akamaro gakomeye, kuko byuzuza ibyo bumvaga mu biganiro, bakabona uko byagenze.
Yagize ati “Hari icyo bizongera ku musaruro wabonekaga mu Karere mu bijyanye n’ubumwe n’ubwiyunge, kuko icya mbere amateka ari ahangaha tubonye, atweretse ko abishyize hamwe nta kibananira. Aya mateka aragaragaza urugendo rurerure rwakozwe kugira ngo igihugu kive mu mwiryane, kive mu ngengabitekerezo y’amoko yo guheza bamwe, abantu bashyire hamwe babohore Igihugu. Aha ni urugero rwiza tugomba gukurikiza natwe, tukongera ku ntambwe twari tumaze gutera, tukongeraho ibyo tuboneye aha, tukubaka Akarere kacu kandi natwe tukiyubaka.
Ibitekerezo ( 1 )
Good, gutsinda ni ishema kandi ni intego ya Ruhango. Ibi ni byiza


text:
Ingoma y’ijuru imeze nk’ikintu cy’agaciro gakomeye gihishe mu murima; umuntu iyo akiguyeho, yongera kugihisha, akagenda yishimye, agatanga ibyo atunze byose, akagura uwo murima.
Byongeye kandi Ingoma y’ijuru imeze nk’umucuruzi washakashakaga amasaro meza. Yabona isaro rimwe ry’agaciro kanini, akagenda, akagurisha ibyo atunze byose, maze akarigura.
Byongeye kandi Ingoma y’ijuru imeze nk’urushundura banaze mu nyanja, maze rugafata amafi y’amoko yose. Iyo rwuzuye, barukururira ku nkombe, hanyuma bakicara, bakarobanurira mu bitebo afite akamaro, naho adafite akamaro bakayajugunya. Ni ko bizamera mu iherezo ry’isi: abamalayika bazaza batandukanye intungane n’abagome. Maze bo babarohe mu nyenga y’umuriro; aho bazaririra kandi bagahekenya amenyo.
Ibyo byose mwabyumvise?» Bati «Yee.» Arongera ati «Ni cyo gituma umwigishamategeko wese, wigishijwe iby’Ingoma y’ijuru, asa na nyir’urugo ukura mu bushyinguro bwe ibishya n’ibishaje.»


text:
Ku mugoroba wo ku wa Kane, tariki ya 10 Kanama 2022, ni bwo iyi mitobe yamuritswe nk’integuza yo kurarikira Abaturarwanda kuyakira ku isoko.
Imitobe yashyizwe ku isoko harimo uw’Inyange w’Amapera (Guava Juice) ndetse na Inyange Cocktail Juice igizwe n’uruvange rw’imbuto zikungahaye ku ntungamubiri.
Ubusanzwe amapera ni ubwoko bw’imbuto ziribwa kandi zifitiye umubiri akamaro kuko agizwe n’intungamubiri zitandukanye nka vitamin A, C ndetse n’imyunyungugu nka sodium ndetse na potassium bifasha umubiri kugubwa neza.
Amapera yifitemo ubudahangarwa bwo kurinda umubiri indwara kuko akungahaye ku ntungamubiri ya Vitamin C zikunze kuboneka no mu mbuto z’amacunga.
Amapera ni imbuto yagaragaje ko yagira uruhare runini mu kugabanya ibyago bya kanseri ya prostate ku bagabo kandi akarwanya imikurire ya kanseri y’ibere ku bagore kuko akungahaye kuri Lycopene.
Uretse umutobe w’amapera, Inyange Industries yanamuritse umutobe mushya ukozwe mu ruvange rw’imbuto zose ibizwi nka Cocktail Juice. Wifitemo umwihariko wo guhuriza hamwe intungamubiri na vitamin zose ziba mu mbuto zinyuranye.
Umuyobozi wungirije wa Inyange Industries Ltd, Muhire D. Anita, yavuze ko uru ruganda rukorera Abanyarwanda kandi ku nyungu zabo ari na yo mpamvu ruharanira gukora ibifite ubuziranenge.
Ati “Twebwe nk’Inyange ntabwo dushobora gusiga akantu ako ari ko kose gashobora gutuma umukiliya atishimira ibyo twakoze, iyo bigeze ku birebana n’ubuziranenge.”
“Turi mu gihe aho abakoresha ibicuruzwa byacu bita cyane ku byo bakoresha, mu rwego rwo kubashyira mu mwanya mwiza hagendewe ku byifuzo byabo ndetse no guhanga udushya kugira ngo tubashimishe. Uwo ni wo murongo turimo.”
Yavuze ko kuba Uruganda Inyange Industries Ltd rufite izina rikomeye mu gihugu bityo rukora rwifuza guhaza ibyifuzo by’abakiliya kandi ko ibi bicuruzwa bishya bizafasha kurushaho kubagusha neza.
Imitobe ibiri mishya Inyange Industries yagejeje ku isoko, irasanga indi itanu uru ruganda rusanganywe, irimo uw’amatunda, imyembe, inanasi, ipapayi n’amacunga (orange).
Umutobe w’amapera n’uw’imbuto zose zivanze ni uw’umwimerere kuko ukozwe mu mbuto gusa ku kigero cya 100%. Bisobanuye ko uzirikana akamaro k’imbuto mu mubiri yayifashisha ndetse akarushaho kugubwa neza.
Iyi mitobe mishya na yo izagera ku isoko mu maduka atandukanye mu gihe cya vuba kandi ku giciro gisanzwe aho agakarito ka litiro imwe kazajya kagura 2000 Frw mu maduka atandukanye.
Uruganda rwa Inyange Industries Ltd rusanzwe rukora, rukanacuruza ibinyobwa binyuranye birimo amata, amazi, imitobe y’imbuto zitandukanye [zirimo mango (umwembe) na pomme] n’ibindi bicuruzwa biboneka ku isoko ry’u Rwanda.


text: ZOOY Sisitemu yo gucunga porogaramu ya software V6.0 ni verisiyo yazamuye ishingiye kuri verisiyo gakondo ya V3.0 / V5.0.Gutanga ubunararibonye bwabakoresha ibikorwa kandi bishingiye kubitekerezo byabakoresha, software ya V6.0 iba yoroshye ariko byoroshye.Bika intambwe zo gushiraho porogaramu ya patrol.exe, kopi irashobora gukora, urupapuro rwitumanaho rworoshe, iyo ukanze ushobora kubona raporo, nta mpamvu yo gukanda buto cyane.Raporo itandukanye kandi yihuse ireba uyikoresha kubona raporo muburyo bunoze.


text:
1. Imiterere ya hydraulic hose
Igizwe cyane cyane na sintetike ya rubber irwanya amazi imbere ya reberi, hagati ya reberi yo hagati, ibyiciro byinshi byongera imbaraga hamwe nikirere cyihanganira ikirere.
Igice cya reberi y'imbere kirashobora gutuma umuvuduko w'idubu uciriritse kandi ukarinda insinga z'icyuma cyangwa insinga z'isuri.Igikoresho cyo hanze cya reberi kirinda ibyubaka ibyangiritse.Igice cyo gushimangira ni ibikoresho bya skeleton kugirango umenye serivisi ya reberi ya reberi.
2. Gukoresha hydraulic hose
Ikoreshwa cyane cyane mumashanyarazi ya hydraulic no guteza imbere peteroli.Birakwiriye gutwara peteroli hamwe nigitutu nubushyuhe runaka (nkamavuta yubutare, amavuta ashonga, amavuta ya hydraulic, amavuta ya lisansi namavuta yo kwisiga) mubwubatsi bwubwubatsi, kuzamura ubwikorezi, guhimba ibyuma, ibikoresho byubucukuzi, amato, imashini zibumba inshinge, ubuhinzi imashini, ibikoresho bitandukanye byimashini hamwe na sisitemu ya hydraulic ya sisitemu yinganda zinyuranye ninganda zishingiye kumazi (nka emulsiyo, amavuta-amazi, amazi) hamwe nogukwirakwiza amazi.Rubber na plastike hydraulic hose, bizwi kandi nka reberi na pulasitike, ni ubwoko bushya bwa hose hamwe no kurwanya ruswa kandi bigira ingaruka nziza.
3. Isoko n'iterambere ryahydraulic hose
Uyu munsi, hamwe na siyanse n'ikoranabuhanga bihindura uburyo bwo gutanga umusaruro, impinduka nini ziracyabaho muburyo bwo gukora inganda ku isi.Hydraulic hose ikoreshwa cyane epfo, kandi tekinoroji yarakuze, ariko nkibicuruzwa bisanzwe mubijyanye nubukanishi, ntibishobora gukurwaho ninganda zindi mugihe kizaza.Ku ruganda rwa hydraulic hose ku isi, umugabane munini ku isoko uyobowe n'ibihangange byinshi.
Impamvu nyamukuru itera kuzamuka kwisoko rya hydraulic hose kwisi ni ubwiyongere bwibikenerwa mubucukuzi bwamabuye y'agaciro, ubuhinzi, inganda nubwubatsi.
Kugeza ubu, urwego rwinganda nisoko rinini ryamazi ya hydraulic.Dufatiye ku bijyanye n’inganda, hydraulic hose igomba kuba ishobora guhuza n’ibidukikije bitoroshye, yujuje ibyangombwa bisabwa mu nganda, ikarinda imiyoboro imeneka kandi ikameneka, kandi ikarinda umutekano w’abakozi.Mubyongeyeho, amashanyarazi ashaje yageze mubuzima bwa serivisi kandi agomba gusimburwa, bityo gusimbuza amashanyarazi ashaje nabyo byazanye iterambere kumasoko.
Mu rwego rwa geografiya, isoko ya hydraulic hose irashobora kugabanywamo Amerika y'Amajyaruguru, Uburayi, Aziya ya pasifika, Uburasirazuba bwo hagati, Afurika na Amerika y'Epfo.Inganda zikomeye zikora hydraulic zahinduye udushya kugirango zihuze ibyifuzo bitandukanye.Bibanda kandi ku gushimangira imiyoboro yabo yo gukwirakwiza, kugirango bongere uruhare rwabo ku isoko ryisi.
Mu myaka yashize, iterambere ryUbushinwa rigaragarira isi yose.Iterambere ryimirima ijyanye naryo ryateje icyifuzo kinini cyinganda za hydraulic.Kandi mu myaka itanu iri imbere, hydraulic hose ibicuruzwa bizakomeza gukora iterambere ryihuse ryumuryango hamwe nikoranabuhanga rigezweho hamwe nibikorwa byinshi, kandi amarushanwa yinganda azaba menshi.
Mugihe kizaza, irushanwa ryibanze ryabakora hydraulic hose iracyari ikoranabuhanga.Kureka inganda yihariye yibicuruzwa bihebuje cyangwa gufata isoko mubice byihariye bizashyirwa mubikorwa byo kuyobora inganda.
Igihe cyo kohereza: Ukwakira-27-2021